title: Simon Dickie

text: Simon Charles Dickie (31. maaliskuuta 1951 Waverley – 13. joulukuuta 2017 Taupo) oli uusiseelantilainen soutaja ja olympiavoittaja.


title: Simon Dickie

text: Dickie voitti kesäolympialaisissa perämiehellisissä nelosissa kultaa Méxicossa 1968 ja kahdeksikoissa kultaa Münchenissä 1972 sekä pronssia Montréalissa 1976.


title: Simon Dickie

text: Dickie kuoli Taupossa 66-vuotiaana 13. joulukuuta 2017.


title: Antonius Geurts

text: Antonius Johannes ”Toon” Geurts (29. helmikuuta 1932 Veldhoven – 5. lokakuuta 2017) oli alankomaalainen ratameloja ja olympiamitalisti.


title: Antonius Geurts

text: Geurts saavutti kajakkikaksikoissa 1 000 metrillä olympiahopeaa Tokiossa 1964. Hän kilpaili olympiatasolla loppukilpailupaikan arvoisesti myös Roomassa 1960 ja Méxicossa 1968.


title: Antonius Geurts

text: Geurts kuoli hoitokodissa 85-vuotiaana 5. lokakuuta 2017.


Porsche Supercup Belgian Grand Prix 2007 oli Porsche Supercup -kauden 2007 kymmenes ja viimeinen osakilpailu, joka ajettiin 16. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.


title: Parhaat (Kaseva)

text: Parhaat on Kasevan kokoelma-albumi, joka julkaistiin vuonna 2008.


title: Breathless (Kenny G:n albumi)

text:
Breathless on saksofonisti Kenny G:n vuonna 1992 julkaistu kuudes studioalbumi. Se myi Yhdysvalloissa 12-kertaista platinaa, minkä vuoksi RIAA myönsi siitä myös timanttilevyn 10 miljoonasta myydystä levystä. Vuoden 1994 Grammy-gaalassa levyn kappale "Forever in Love" voitti palkinnon sarjassa "Paras instrumentaalisävellys".
Levyn julkaisi Arista Records.


title: Gillian Rolton

text: Gillian Rolton (3. toukokuuta 1956 Adelaide – 18. marraskuuta 2017 Adelaide) oli australialainen kenttäratsastaja ja olympiavoittaja.


title: Gillian Rolton

text: Rolton voitti joukkuekilpailun olympiakultaa Barcelonassa 1992, missä hän yksilökilpailussa sijoittui 23:nneksi, ja Atlantassa 1996. Atlantassa hän mursi luitaan kesken kilpailun mutta nousi loukkaantumisensa jälkeen uudelleen ratsaille ja jatkoi kilpailun loppuun pudoten hevosensa selästä vielä vesiesteellä. Ambulanssilla maalintulon jälkeen sairaalaan viety Rolton kieltäytyi kipulääkkeistä koska oli epätietoinen tarpeesta kilpailla seuraavana päivänä. Sydneyn kesäolympialaisissa 2000 Rolton oli yksi avajaisten lipunkantajista. Viimeiset elinvuotensa Rolton sairasti syöpää, johon hän kuoli 61-vuotiaana 18. marraskuuta 2017.


title: Fabian Zetterlund

text: Fabian Zetterlund (s. 25. elokuuta 1999 Karlstad, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan keskushyökkääjä, mutta osaa pelata myös laidassa. "Hockeyprospects.com" -sivuston mukaan Zetterlund on nopea hyökkääjä, joka riistää kiekkoja ja karvaa vahvasti. Hän laukoo oikealta.


title: Fabian Zetterlund

text: Zetterlund on Färjestad BK:n oma kasvatti. Hän jakoi kaudella 2014–2015 tehoilla 5+9=14 koko U16 SM:n syöttöpörssin voiton Leksands IF:n Rickard Huggin ja MODO Hockeyn Tobias Åhlströmin kanssa sekä pistepörssin toisen sijan Åhlström kanssa edellään vain Hugg. Zetterlund pelasi yli puolet kaudestaan kuitenkin Färjestadin J18-junioreissa, joiden paras pistemies ja syöttäjä hän oli J18 Allsvenskanissa tehoilla 8+14=22.


title: Fabian Zetterlund

text: Kaudella 2015–2016 Zetterlund oli samassa sarjassa joukkueen paras pistemies ja maalintekijä tehoilla 10+8=18. Hän pelasi ison osan kaudestaan myös Färjestadin J20-junioreissa ja sai tililleen myös ensimmäisen SHL-ottelunsa. Zetterlund teki SHL-debyyttinsä viikko ennen 17-vuotissyntymäpäiväänsä 2. maaliskuuta 2016 Rögle BK:ta vastaan. Kaudella 2016–2017 hän jakoi tehoilla 16+20=36 Färjestadin J20-junioreiden sisäisen pistepörssin voiton Pelle Hedlundin kanssa ja sisäisen syöttöpörssin voiton Henrik Neubauerin kanssa. Zetterlund jakoi myös joukkueen sisäisen tehotilaston voiton Jake Stellan kanssa lukemalla +11. Hän pelasi kauden aikana SHL:ssä 14 runkosarjaottelua ilman tehopisteitä.


title: Fabian Zetterlund

text: New Jersey Devils varasi Zetterlundin kolmannella kierroksella 63. pelaajana . Lokakuun 2017 lopulla hän teki Färjestadin kanssa kevääseen 2019 asti kestävän SHL-sopimuksen. Kaikkiaan Zetterlundin tulokaskausi 2017–2018 toi 35 runkosarjaottelussa tehot 3+4=7 ja kuudessa playoff-ottelussa tehot 1+1=2. Hän teki ensimmäisen SHL-maalinsa 25. tammikuuta 2018 vieraissa Luleå HF:ää vastaan. Zetterlund pelasi kauden aikana miesten pelejä myös kahdeksan ottelua lainalla sarjatasoa alempana HockeyAllsvenskan-joukkue Timrå IK:ssa, jonne Färjestad lainasi hänet alustavasti kolmen ottelun ajaksi helmikuussa 2018.


title: Fabian Zetterlund

text: Zetterlund pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan. Jälkimmäisessä turnauksessa hän toimi Ruotsin varakapteenina. Zetterlund pelasi myös alle 18-vuotiaiden MM-kilpailuissa vuonna 2017. Hänet valittiin Yhdysvaltoja vastaan pelatun puolivälieräottelun päätteeksi Ruotsin ottelun parhaaksi pelaajaksi.


title: Fabian Zetterlund

text: Zetterlund pelasi myös alle 18-vuotiaiden Ivan Hlinkan muistoturnauksessa vuonna 2016. Hän pelasi myös World U-17 Hockey Challengessa vuonna 2015, jolloin hän voitti pronssia. Yhteensä Zetterlund on pelannut 25 nuorten ja 47 poikien maaottelua. Hän on toiminut myös Ruotsin alle 18-vuotiaiden maajoukkueen kapteenina.


title: Vilhelm I (Württemberg)

text: Vilhelm I (27. syyskuuta 1781 Lüben, Sleesia – 25. kesäkuuta 1864 Stuttgart) oli Württembergin kuningas vuosina 1816–1864.


title: Vilhelm I (Württemberg)

text: Vilhelm I:n isä oli Württembergin herttua Fredrik I, joka korotti herttuakuntansa kuningaskunnaksi vuonna 1806. Kruununprinssi Vilhelm osallistui vuonna 1800 toisen liittokunnan sotaan vapaaehtoisena Itävallan armeijassa ja matkusteli myöhemmin ulkomailla. Napoleonin vuoden 1812 Venäjän-sotaretkellä Vilhelm toimi württembergiläisten apujoukkojen komentajana, mutta sairastuttuaan hän joutui jäämään sotaretkeltä pois Vilnassa. Isänsä siirryttyä Napolenin vihollisten puolelle hän komensi vuonna 1814 liittoutuneiden VII armeijakuntaa. Vilhelm kunnostautui muun muassa La Rothièren taistelussa, mutta kärsi pari viikkoa myöhemmin tappion Montereaussa.


title: Vilhelm I (Württemberg)

text: Vilhelm I:stä tuli Württembergin kuningas isänsä kuoltua 30. lokakuuta 1816. Hän pyrki hillitsemään kruunun menoja ja päätti jo isänsä kaudella alkaneen perustuslaillisen kriisin antamalla vuonna 1819 valtakunnalleen uuden perustuslain, joten häntä pidettiin aluksi vapaamielisenä hallitsijana. Vallankumousvuosien 1830 ja 1848 jälkeen hänen hallintonsa muuttui taantumuksellisempaan suuntaan ja hän alkoi korostaa enemmän omia valtaoikeuksiaan. Vuoden 1848 vallankumouksen aikana Vilhelm tunnusti Frankfurtin kansalliskokouksen valtionhoitajaksi valitseman arkkiherttua Juhanan, mutta vuonna 1849 Württembergin hallitus veti tukensa pois kansalliskokoukselta, joka oli siirtynyt sen alueelle Stuttgartiin. Vilhelm oli yksi vuonna 1850 luodun, Preussin vaikutusvaltaa vastaan suunnatun ”neljän kuninkaan liiton” ("vierkönigsbündnis") perustajista, mutta myöhemmin 1850-luvulla hän muutti ulkopolitiikkansa Preussia myötäileväksi. Vilhelm I rakennutti Stuttgartiin Rosensteinin linnan.


title: Vilhelm I (Württemberg)

text: Vilhelm I:n ensimmäinen puoliso oli vuosina 1808–1814 Baijerin prinsessa Karolina Augusta, mutta heidän avioliittonsa päättyi eroon. Vuonna 1816 Vilhelm nai serkkunsa, Venäjän keisari Paavali I:n tyttären ja Oldenburgin herttuan lesken Jekaterina Pavlovnan. Heille syntyi kaksi tytärtä ennen Jekaterinan kuolemaa vuonna 1819. Vuodesta 1820 Vilhelmin puolisona oli hänen toinen serkkunsa, Württembergin prinsessa Pauline, jonka kanssa hän sai kolme lasta. Vilhelmin seuraajaksi tuli hänen kolmannesta avioliitosta syntynyt poikansa Kaarle I. Hänen vanhin tyttärensä Sophie nai Hollannin kuningas Vilhelm III:n.


title: Harri Levo

text: Harri Levo (s. 14. joulukuuta 1990) on suomalainen pikaluistelija. Oulun Tarmoa edustava Levo on menestynyt etenkin ns. sprinttimatkoilla eli 500 ja 1 000 metrillä.


title: Harri Levo

text: Levo on kilpaillut muutaman kerran maailmancupin B-ryhmässä. Maaliskuussa 2017 Levosta tuli historian kolmas 500 metriä alle 35 sekunnin luistellut suomalainen, kun hän luisteli Calgaryssä ajan 34,94. Kolomnan EM-kilpailuissa 2018 Levo saavutti joukkuesprintissä hopeaa Mika Poutalan ja Pekka Koskelan kanssa.


title: Harri Levo

text: 172-senttinen ja 71-kiloinen Levo valmistui tradenomiksi Haaga-Helia ammattikorkeakoulusta vuonna 2015. Häntä valmentaa kilpauransa päättänyt pikaluistelija Markus Puolakka.


Porsche Supercup Bahrainin Grand Prix 2007 oli Porsche Supercup -kauden 2007 ensimmäinen osakilpailu, joka ajettiin 14.–15. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.


title: Linus Högberg

text: Linus Högberg (s. 4. syyskuuta 1998 Tukholma, Ruotsi) on ruotsalainen jääkiekkopuolustaja, joka pelaa SHL-joukkue Växjö Lakers HC:ssä.


title: Linus Högberg

text: Högberg on Älta IF:n kasvatti. Hän siirtyi juniorina sittemmin Huddinge IK:hon, josta Högberg jatkoi kaudeksi 2014–2015 Växjö Lakers HC:n J18-junioreihin. Kaudella 2015–2016 hän oli tehoilla 7+18=25 seuran J20-junioreiden toiseksi paras syöttäjä, kolmanneksi paras pistemies ja tehokkain puolustaja. Högberg jakoi koko J20 SuperElitin puolustajien pistepörssin yhdeksännen sijan neljän muun pelaajan kanssa. Hän debytoi samalla kaudella myös Lakersin SHL-joukkueessa, jossa Högberg pelasi kaksi runkosarja- ja yhden playoff-ottelun. Vain 17-vuotias Högberg teki SHL-debyyttinsä 26. tammikuuta 2016 vieraissa Färjestad BK:ta vastaan.


title: Linus Högberg

text: Philadelphia Flyers varasi Högbergin viidennellä kierroksella 139. pelaajana . Kausi 2016–2017 oli hänen varsinainen tulokaskautensa SHL:ssä. Högberg teki 35 runkosarja- ja 11 Mestarien liigan ottelussa neljä syöttöpistettä. Hän pelasi kauden aikana myös kolme ottelua lainalla sarjatasoa alempana HockeyAllsvenskan-joukkue IF Björklövenissä tammi-helmikuun 2017 vaihteessa. Högberg pelasi osan kaudestaan myös Lakersin J20-junioreissa, jossa hän voitti kauden päätteeksi J20 SuperElitin hopeaa.


title: Linus Högberg

text: Kaudella 2017–2018, 3. lokakuuta 2017 Högberg teki ensimmäisen miesten pääsarjamaalinsa Mestarien liigan ottelussa ylivoimalla brittiläistä Cardiff Devilsia vastaan. Ensimmäisen SHL-maalinsa hän teki 30. marraskuuta 2017 Luleå HF:ää vastaan.


title: Linus Högberg

text: Högberg pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Hän pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Högberg on pelannut 14 nuorten ja 11 poikien maaottelua.


title: Linus Högberg

text: Högbergin kaksoisveli Pontus pelaa puolustajana Tyresö/Hanvikenin J20-junioreissa.


title: Australian avoin tennisturnaus 1998

text: Australian avoin tennisturnaus 1998 alkoi 19. tammikuuta ja päättyi 1. helmikuuta 1998.


title: Australian avoin tennisturnaus 1998

text: Petr Korda – Marcelo Ríos 6–2, 6–2, 6–2


title: Australian avoin tennisturnaus 1998

text: Martina Hingis – Conchita Martínez 6–3, 6–3


title: Australian avoin tennisturnaus 1998

text: Jonas Björkman / Jacco Eltingh – Todd Woodbridge / Mark Woodforde 6–2, 5–7, 2–6, 6–4, 6–3


title: Australian avoin tennisturnaus 1998

text: Martina Hingis / Mirjana Lučić – Lindsay Davenport / Nataša Zvereva 6–4, 2–6, 6–3


title: Australian avoin tennisturnaus 1998

text: Justin Gimelstob / Venus Williams – Cyril Suk / Helena Suková 6–2, 6–1


title: Kaarle I (Württemberg)

text: Kaarle I (6. maaliskuuta 1823 Stuttgart – 6. lokakuuta 1891 Stuttgart) oli Württembergin kuningas vuosina 1864–1891.


title: Kaarle I (Württemberg)

text: Kaarle I oli kuningas Vilhelm I:n ainoa poika ja osallistui Württembergin hallintoon täysi-ikäiseksi tulostaan lähtien. Kaarle tuli kuninkaaksi isänsä kuoltua 25. kesäkuuta 1864. Hän liittoutui vuoden 1866 sodassa Itävallan kanssa Preussia vastaan. Tappion jälkeen Württemberg joutui solmimaan Preussin kanssa sotaliiton ja liittymään vuonna 1867 Saksan tulliliittoon. Vuodesta 1871 se kuului osana Saksan keisarikuntaan. Kaarlen hallitsijakautena Württembergin sisäiset asiat olivat pitkäaikaisten pääministerien Karl von Varnbülerin ja Hermann von Mittnachtin käsissä, kun taas kuningas oleskeli myöhempinä vuosinaan paljon ulkomailla. Varnbülerin hallitus laajensi vuonna 1868 äänioikeutta.


title: Kaarle I (Württemberg)

text: Kaarle I:n puoliso oli vuodesta 1846 suuriruhtinatar Olga Nikolajevna, Venäjän keisari Nikolai I:n tytär. Avioliitto oli lapseton. Kaarle I:n seuraajaksi tuli hänen serkkunsa ja siskonsa poika Vilhelm II.


title: Wimbledonin tennisturnaus 1998

text: Wimbledonin tennisturnaus 1998 alkoi 21. kesäkuuta ja päättyi 5. heinäkuuta 1998.


title: Wimbledonin tennisturnaus 1998

text: Pete Sampras – Goran Ivanišević 6–7, 7–6, 6–4, 3–6, 6–2


title: Wimbledonin tennisturnaus 1998

text: Jana Novotná – Nathalie Tauziat 6–4, 7–6


title: Wimbledonin tennisturnaus 1998

text: Jacco Eltingh / Paul Haarhuis – Todd Woodbridge / Mark Woodforde 2–6, 6–4, 7–6, 5–7, 10–8


title: Wimbledonin tennisturnaus 1998

text: Martina Hingis / Jana Novotná – Lindsay Davenport / Nataša Zvereva 6–3, 3–6, 8–6


title: Wimbledonin tennisturnaus 1998

text: Maks Mirny / Serena Williams – Mahesh Bhupathi / Mirjana Lučić 6–4, 6–4


title: Hyvinkääsali

text: Hyvinkääsali on Hyvinkään keskustassa Kauppatorin laidalla sijaitseva konsertti- ja kokoussali. Se on osa vuonna 1987 valmistunutta Sampotaloa, jossa on myös kauppakeskus. Talon on suunnitellut arkkitehti Ilpo Raunio ja Hyvinkääsalin akustiikkakonsulttina on toiminut Alpo Halme.


title: Hyvinkääsali

text: Valkoseinäisessä Hyvinkääsalissa on 435 istumapaikkaa ja nouseva katsomo. Näyttämöaukon leveys on 20 metriä.


title: Hyvinkääsali

text: Sali vihittiin käyttöön 20. marraskuuta 1987. Avajaiskonsertissa Pentti Sistosen johtama Hyvinkään orkesteri soitti Sibeliuksen 1. sinfonian, Schumannin sellokonserton solistina Markku Luolajan-Mikkola sekä musiikkiopiston rehtorin Pentti Raition säveltämän teoksen "Yoldia arctica".


title: Vilhelm II (Württemberg)

text: Vilhelm II (25. helmikuuta 1848 Stuttgart – 2. lokakuuta 1921 Bebenhausen) oli viimeinen Württembergin kuningas vuosina 1891–1918. Württemberg kuului tuolloin Saksan keisarikuntaan.


title: Vilhelm II (Württemberg)

text: Vilhelm II:n vanhemmat olivat Württembergin prinssi Fredrik ja prinsessa Katarina, jotka olivat keskenään serkkuja. Vilhelm liittyi vapaaehtoisena Preussin armeijaan ja osallistui vuosien 1870–1871 Ranskan–Saksan sotaan esikuntaupseerina Preussin kuninkaan päämajassa. Sen jälkeen hän palveli Württembergin armeijassa, jossa sai kenraalimajurin arvon. Vilhelm oli isänsä kautta enonsa, kuningas Kaarle I:n lähin perillinen, ja toimi useasti tämän sijaishallitsijana kunnes peri kruunun Kaarlen kuoltua 6. lokakuuta 1891. Vilhelm II syrjäytettiin vuoden 1918 Saksan vallankumouksen yhteydessä ja hän ilmoitti luopuneensa kruunusta 29. marraskuuta 1918.


title: Vilhelm II (Württemberg)

text: Vilhelm II:n ensimmäinen puoliso oli vuonna 1882 kuollut Waldeckin prinsessa Maria ja toinen puoliso vuodesta 1886 Schaumburg-Lippen prinsessa Charlotta. Hänellä oli ensimmäisestä liitostaan yksi aikuiseksi elänyt tytär. Kruununprinssinä Vilhelm II:n hallitsijakaudella oli hänen kolmas serkkunsa, herttua Albrecht, josta Vilhelmin kuoltua vuonna 1921 tuli Württembergin suvun päämies.


Porsche Supercup Unkarin Grand Prix 2007 oli Porsche Supercup -kauden 2007 seitsemäs osakilpailu, joka ajettiin 5. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


Porsche Supercup Euroopan Grand Prix 2007 oli Porsche Supercup -kauden 2007 kuudes osakilpailu, joka ajettiin 22. heinäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.


Porsche Supercup Ranskan Grand Prix 2006 oli Porsche Supercup -kauden 2006 kahdeksas osakilpailu, joka ajettiin 16. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.


title: F/A-18 Interceptor

text:
F/A-18 Interceptor on Intellisoftin kehittämä Electronic Artsin julkaisema lentosimulaattori. Peli on julkaistu vuonna Amigalle.
Peli käyttää vektorigrafiikkaa ja pelissä lennetään F/A-18 Hornet -hävittäjällä lentokentiltä tai lentotukialukselta. Pelaaja voi tarkastella tapahtumia sisäisestä tai ulkoisista kuvakulmista.


title: F/A-18 Interceptor

text: Pelin suunnittelija Dinnerman sai inspiraation kehitykseen SIGGRAPH-tapahtumassa esitellystä lentosimulaattorista ja sai tilaisuuden pelin kehittämiseen.


title: F/A-18 Interceptor

text: Commodore User -lehti antoi pelille arvosanaksi 9/10 arvostelussaan.


title: F/A-18 Interceptor

text: Amiga Computing -lehti antoi pelille arvosanaksi 96% arvostelussaan.


title: Kåre Holt

text: Kåre Holt, ("Kristiansen") (27. lokakuuta 1916 Våle, Vestfold, Norja – 15. maaliskuuta 1997 Holmestrand, Vestfold, Norja) oli norjalainen kirjailija. Hän oli viimeisiä merkittäviä norjalaisia työläiskirjailijoita.


title: Kåre Holt

text: Holt oli läheisesti kytköksissä Norjan sosialidemokraattiseen työväenliikkeeseen, ja häntä pidettiin Arbeiderpartietin hovirunoilijana. Useimmat hänen romaaninsa käsittelivät historiallisia aiheita ja niissä seikoittui fiktioon tosipohjaista aineistoa. Hänen kirjailijantyölleen oli keskeistä eettisten ongelmien ja vastuun ja valinnan käsittely yhteiskunnalisissa yhteyksissä. Holt kirjoitti myös lapsille ja nuorille.


title: Kåre Holt

text: Holt sai poliittisen herätyksen jo varhain. Hän työskenteli nuorena Vestfold Arbeiderbladin toimittajana. Hänen ensimmäinen novellinsa ilmestyi Arbeidermagasinetissa 1935. Paria nuorisoromaania ja romanttista kertomusta Spillemann og kjøgemester ilmestyi 1945 "Udåden", jossa hän pohti ensimmäisen kerra syyllisyyden ja vastuun ongelmaa. Hänen ensimmäinen merkittävä romaaninsa oli "Det store veiskillet" (1949). Se on kokeellinen romaani, ja sitä on pidetty varhaisena esimerkkinä eksistentialismin vaikutukseta norjalaiseen kirjallisuuteen. Hän on sanonut itse, ettei kirjoittaessaan tuntenut eksistentialismia.


title: Kåre Holt

text: Holtin ensimmäinen selvästi poliittinen romaani "Mennesket ved en grense" ilmestyi 1954, mutta siinäkin hän käsittelee yksilön eettistä vastuuta. Hänen päätyökseen muodostuu työväenluokan sankaritaru, trilogia "Det stolte nederlag", "Storm ved morgenstjerne" ja "Opprørere ved havet" (1956–1960), jossa hän käsittelee työväenliikkeen historiaa. Holtin toinen päätyö on historiallinen trilogia kuningas Sverrestä, "Mannen fra utskjæret", "Fredløse menn" ja "Hersker og trell". Hän kuvaa Sverren kyyniseksi ja karkeaksi ihmiseksi. Teoksessa on hyvin väkivaltaisia jaksoja, joilla hän tahtoo osoittaa että väkivalta synnyttää väkivaltaa ja valta pilaa ihmisen. Sen jälkeen hän kirjoitti useita saagojen aikaan sijoittuvia romaaneja. 1970-luvun jälkipuoliskolla Holtin tuotantoon tuli omaelämäkerrallisia piirteitä.


title: Itsemurhaviesti

text: Itsemurhaviesti on viesti, jonka ihminen jättää ennen kuin hän aikoo kuolla itsemurhasta.


title: Itsemurhaviesti

text: Arviolta 25–30 prosenttia itsemurhan tehneistä jättää jälkeensä viestin. Lukema voi tosin erota eri etnisyyksien ja kulttuurillisten erojen välillä niinkin korkealle kuin 50 prosenttiin tietyissä väestötilastoissa.


title: Robert Mann

text: Robert Nathaniel Mann (19. heinäkuuta 1920 – 1. tammikuuta 2018) oli yhdysvaltalainen viulisti, säveltäjä, kapellimestari ja Juilliard String Quartetin perustajajäsen.


title: Breathless

text: Breathles voi tarkoittaa seuraavia:


title: Tilikauden voitto

text: Tilikauden voitto tarkoittaa kirjanpidossa rahasummaa, joka saadaan, kun kaikki tuotot lasketaan yhteen ja niistä vähennetään kaikki kulut ja verot. Tilikauden voitto lasketaan tilikausittain. Se esitetään tuloslaskelman viimeisellä rivillä.


title: Tilikauden voitto

text: Tilikauden tappio tarkoittaa tilikauden voittoa, joka jää negatiiviseksi.


title: Tilikauden voitto

text: Tuloslaskelman lisäksi tilikauden voitto tai tappio esitetään myös taseessa. Voitto lisää taseen osoittaman oman pääoman määrää. Tappio vastaavasti vähentää sitä.


title: Tilikauden voitto

text: Tilikauden voittoa kutsutaan tietyissä tapauksissa ylijäämäksi ja tappiota alijäämäksi.


title: Tilikauden voitto

text: Tilikauden voitto tai tappio ottaa huomioon kaikki tilikaudelle kuuluvat tuotot. Varsinaisten myyntituottojen lisäksi siihen lasketaan muutkin tuotot, varastojen kasvu, rahoitustuotot ja satunnaiset tuotot. Samoin se ottaa huomioon kaikki kulut, mukaan lukien varastojen pienenemisen, poistot, rahoituskulut ja satunnaiset kulut sekä tilikaudelta maksettavaksi tulevat verot.


title: Tilikauden voitto

text: Tilikauden voitto tai tappio kertoo toiminnan kannattavuudesta.


title: Tilikauden voitto

text: Yritysten voitot olivat Suomessa 4,2 % liikevaihdosta vuonna 2015, teollisuudessa 3,4 %. Teollisuuden käyttökate oli 7,8 %.


title: Tilikauden voitto

text: Yhdysvaltalaiset uskovat keskivertoyrityksen voittojen olevan verojen jälkeen 36 % yrityksen myynnistä (mediaaniuskomus 30 %). Keskimäärin sama olisi heistä myös järkevä voitto. Todellinen luku on 7,9 %, esimerkiksi Wal-Martilla 2,1 %.


title: USS Redwing (AMS-200)

text: USS Redwing (runkonumero AMS-200 ja MSC-200) oli Yhdysvaltain laivaston vuonna 1954 vesillelaskettu Adjutant-luokan miinanraivaaja.


title: USS Redwing (AMS-200)

text:
Alus tilattiin Tampa Marine Companyltä Tampasta Floridasta, missä köli laskettiin 1. heinäkuuta 1953. Alus laskettiin vesille 29. huhtikuuta 1954 ja otettiin palvelukseen 7. tammikuuta 1955.
Alus liitettiin 23. tammikuuta 1955 Yhdysvaltain Atlantin laivastoon kotitukikohtanaan Charleston South Carolinassa. ALus luokiteltiin 7. helmikuuta rannikkoraivaajaksi runkonumerolla MSC-200 Charlestonissa Key Westin edustalla pidettyjen koeajojen aikana. Koeajot päättyivät 3. maaliskuuta, minkä jälkeen alus palasi Mayportin kautta Charlestoniin. Matkalla alus osallistui pudonneen lentokoneen etsintöihin ja saapui Charlestoniin 20. huhtikuuta aloittaen palveluksensa.


title: USS Redwing (AMS-200)

text: Alus saapui Panaman Cityyn 5. heinäkuuta osallistuen miinatutkimuslaboratorion toimintaan 9. syyskuuta saakka, minkä jälkeen alus liittyi "USS Tonawandan" seuraan. Alukset osallistuivat erityistehtävään, minkä jälkeen "Redwing" palasi Charlestoniin 29. syyskuuta.


title: USS Redwing (AMS-200)

text: Alus lähti 16. tammikuuta 1957 Charlestonista merivoimien miinasodankäynnin keskukseen Yorktowniin Virginiaan, missä se kuului maihinnousukoulutuskeskuksen alaisuudessa. Alus oli tarkasti 3. lokakuuta alkaen Bostonin kanavaa, minkä päätyttyä se osallistui New Jerseyn rannikolla pidettyyn harjoitukseen tammikuussa 1958.


title: USS Redwing (AMS-200)

text: Alus lähti 25. helmikuuta New Yorkista harjoitukseen, jonka alueena oli itärannikko aina Key Westiin. Alus palasi Bostoniin 21. maaliskuuta.


title: USS Redwing (AMS-200)

text: Alus lähti 26. helmikuuta 1959 Bostonista Norfolkiin, jossa se siirrettiin laivastontelakalle huollettavaksi valmistauduttaessa aluksen luovutukseen Espanjalle. Alus poistettiin laivastoluettelosta 16. kesäkuuta 1959 ja se luovutettiin Espanjalle 18. kesäkuuta osana MDAP-ohjelmaa.


title: USS Redwing (AMS-200)

text: Espanjan laivasto otti aluksen palvelukseen vastaanotto päivänä nimellä "Sil" (M29). Alus poistettiin alusluettelosta 25. syyskuuta 2002.


title: Hyvinkään pääkirjasto

text: Hyinkään pääkirjasto on Hyvinkään kaupunginkirjaston päätoimitila.


title: Hyvinkään pääkirjasto

text: Kirjastossa on kirjakokoelmien ohella sanoma- ja aikakauslehtiä, musiikkia, elokuvia, äänikirjoja ja kielikursseja. Pääkirjaston käsikirjastossa on hakuteoksia, tietosanakirjoja ja matrikkeleita. Lisäksi kirjaston kotiseutukokoelmaan kerätään Hyvinkäätä käsittelevää materiaalia. Kotiseutukokoelman aineisto on viety Apila-tietokantaan. Kirjastossa on opintolukusali ja internetsalissa tietokoneita internetin käyttöä varten.


title: Hyvinkään pääkirjasto

text: Raimo ja Ilmo Valjakan suunnittelema pääkirjastorakennus valmistui vuonna 1968. Sen käyntiosoite on Torikatu 5. Kirjastotalo suunniteltiin kolmekerroksiseksi siten, että ylin kerros oli varsinaisia yleisötiloja lainausosastoineen ja käsikirjastoineen, keskikerroksessa oli musiikkiosasto, kirjavarasto, työtilat ja kaksi tutkijanhuonetta. Alimmassa kerroksessa oli lämpökeskus, kaksi asuntoa ja väestösuoja. Talo oli Uudenmaan nykyaikaisin nimenomaan kirjastoksi suunniteltu rakennus, ja sai alkuaikoina runsaasti vierailijoita Japania ja Australiaa myöten.


title: Hyvinkään pääkirjasto

text: Kirjastorakennuksen peruskorjaus ja laajennus valmistuivat 2002. Tällöin kirjavarasto siirrettiin alimpaan kerrokseen, jonne saatiin myös uusia henkilökunnan työtiloja.


title: Manuel Olivencia

text: Manuel Olivencia Ruiz (25. heinäkuuta 1929 Ronda – 1. tammikuuta 2018 Sevilla) oli espanjalainen lakimies, joka loi uransa professorina, ekonomistina ja diplomaattina. Hän työskenteli Sevillan yliopistolla.Hän toimi myös Sevillan maailmannäyttelyn järjestänä.


title: Manuel Olivencia

text:
Olivencia syntyi Rondassa, Malagan maakunnassa 25. heinäkuuta 1929 ja hän varttui Ceutassa. Hänen isänsä oli myös lakimies.
Hän valmistui Bolognan yliopistosta 1953.


title: Manuel Olivencia

text: Olivencia kuoli 1. tammikuuta 2018 88-vuotiaana Sevillassa.


title: Taarnavillakas

text: Taarnavillakas ("Laelia coenosa") on villakkaisiin kuuluva vaalea yöperhoslaji. Se on levinneisyydeltään pääasiassa afrikkalaisen sukunsa ainoa Euroopassa tavattava laji ja tavattu Suomesta toistaiseksi yhden kerran vuonna 2017.


title: Taarnavillakas

text: Taarnavillakas on sukupuolidimorfinen perhoslaji. Koiraiden etusiivet ja keskiruumis ovat vaaleanruskeat ja siiven tyviosasta sen keskelle ulottuu vaaleampi laikku. Siiven ulkoreunassa on kaareva, mustahkojen pisteiden rivi. Takaruumis on vaalean kellertävä ja takasiivet kermanvalkoiset. Tuntosarvet ovat näyttävän sulkamaiset. Naaras on ruumiiltaan koirasta rotevampi, siipimuodoltaan terävämpi ja väritykseltään lähes puhtaanvalkoinen. Naaras muistuttaa suuresti valkovillakasta ("Leucoma salicis") ollen kuitenkin sitä pienempi, siiviltään kapeampi eikä sen läpikuultavissa etusiivissä ole valkovillakkaalle ominaista silkinhohtoa. Erottavan tuntomerkin tarjoaa myös etusiiven siipisuonten R2 ja R3 välinen sarka, joka valkovillakkaalta puuttuu. Siipiväli 30–35 mm.


title: Taarnavillakas

text: Toukka on täysikasvuisena 30–40 mm pitkä, harmahtavan keltainen ja sillä on musta selkäjuova. Toukka on kauttaaltaan karvainen ja jaokkeissa 4–7 on kullankeltaiset karvatupsut. Lisäksi pään sivuilla on kaksi mustaa eteenpäin suuntautunutta ja peräpäässä yksi musta, taaksepäin suuntautunut pitkä karvatupsu.


title: Taarnavillakas

text: Taarnavillakasta tavataan Keski- ja Etelä-Euroopassa, Pohjois-Afrikassa ja idässä sen levinneisyys ulottuu Venäjän poikki Japaniin saakka. Britanniasta laji on hävinnyt 1800-luvulla. Myös Baltiasta laji puuttuu. Pohjoismaissa taarnavillakas on satunnainen vierailija, josta on muutamia havaintoja Tanskasta ja Ruotsin eteläosista. Pohjoismaissa havaittujen yksilöiden arvellaan olevan peräisin Saksan ja Puolan rannikoiden populaatioista. Suomesta laji on tavattu kerran Pyhtäältä elokuussa 2017.


title: Taarnavillakas

text: Perhoset lentävät Etelä-Euroopassa kahtena sukupolvena kesäkuussa ja elo-syyskuussa jälkimmäisen ollessa tyypillisesti runsaslukuisempi. Pohjoismaissa havainnot on tehty pääasiassa elokuun alkupuoliskolla.


title: Taarnavillakas

text: Taarnavillakas viihtyy kosteissa ja avoimissa elinympäristöissä, erityisesti merenrannoilla, tulvaniityillä ja jokien suistoissa. Se on yöaktiivinen perhoslaji, jonka molemmat sukupuolet tulevat helposti valolle, naaraat hieman koiraita useammin. Päivisin perhoset lepäävät kasvien varsilla tai lehtien alapinnoilla etummainen raajapari eteenpäin ojennettuna. Lajilla esiintyy satunnaisia, paikallisia massaesiintymiä, mutta sillä ei vaikuta olevan erityistä vaellustaipumusta.


title: Taarnavillakas

text: Naaras tuottaa 100–150 munaa, jotka se laskee muutaman kymmenen ryhminä ravintokasvien varsille ja lehdille. Munat kuoriutuvat elokuussa ja keskenkasvuiset toukat talvehtivat yhteenkiedottujen lehtien välissä. Toukat ovat täysikasvuisia kesäkuun alussa, jolloin ne koteloituvat kehräämänsä kotelokopan sisään ravintokasville. Kotelovaihe kestää kolmesta neljään viikkoa.


title: Taarnavillakas

text: Toukan ravintokasveja ovat taarna ("Cladium mariscus"), järviruoko ("Phragmites australis"), isopalpakko ("Sparganium erectum") sekä erilaiset sarat ("Carex") ja nadat ("Festuca"), joskus myös muut heinät.


title: Tennessee Ernie Ford

text: Ernest Jennings Ford (13. helmikuuta 1919 – 17. lokakuuta 1991), joka tunnettiin taiteilijanimeltään Tennessee Ernie Ford, oli yhdysvaltalainen artisti ja televisiojuontaja, joka levytti suosittuja country-, pop- sekä gospelkappaleita. Bassobaritoniäänestään ja huumoristaan tunnettu Ford muistetaan hittikappaleistaan ”Sixteen Tons” ja ”The Shotgun Boogie”.


title: In the Fade – kuin tyhjästä

text: In the Fade – kuin tyhjästä () on vuonna 2017 ensi-iltansa saanut saksalainen jännityselokuva, jonka on ohjannut Fatih Akın. Elokuvan pääosassa on Diane Kruger, joka esittää naista, jonka perhe murhataan uusnatsien pommi-iskussa Hampurissa. Sivurooleissa esiintyvät Denis Moschitto, Johannes Krisch, Samia Chancrin ja Numan Acar.


title: In the Fade – kuin tyhjästä

text: "In the Fade" sai ensi-iltansa 26. toukokuuta 2017 Cannesin elokuvajuhlilla, missä Kruger voitti parhaan naispääosan palkinnon. Elokuva valittiin parhaan vieraskielisen elokuvan Oscar-ehdokkaaksi. Se palkittiin parhaan vieraskielisen elokuvan Golden Globella vuoden 2018 gaalassa.


title: Australian avoin tennisturnaus 1997

text: Australian avoin tennisturnaus 1997 alkoi 13. tammikuuta ja päättyi 26. tammikuuta 1997.


title: Australian avoin tennisturnaus 1997

text: Pete Sampras – Carlos Moyà 6–2, 6–3, 6–3


title: Australian avoin tennisturnaus 1997

text: Martina Hingis – Mary Pierce 6–2, 6–2


title: Australian avoin tennisturnaus 1997

text: Todd Woodbridge / Mark Woodforde – Sébastien Lareau / Alex O'Brien 4–6, 7–5, 7–5, 6–3


title: Australian avoin tennisturnaus 1997

text: Martina Hingis / Nataša Zvereva – Lindsay Davenport / Lisa Raymond 6–2, 6–2


title: Australian avoin tennisturnaus 1997

text: Manon Bollegraf / Rick Leach – Larisa Neiland / John Laffnie de Jager 6–3, 6–7, 7–5


title: Australian avoin tennisturnaus 1996

text: Australian avoin tennisturnaus 1996 alkoi 15. tammikuuta ja päättyi 28. tammikuuta 1996.


title: Australian avoin tennisturnaus 1996

text: Boris Becker – Michael Chang 6–2, 6–4, 2–6, 6–2


title: Australian avoin tennisturnaus 1996

text: Monica Seles – Anke Huber 6–4, 6–1


title: Australian avoin tennisturnaus 1996

text: Stefan Edberg / Petr Korda – Sébastien Lareau / Alex O'Brien 7–5, 7–5, 4–6, 6–1


title: Australian avoin tennisturnaus 1996

text: Chanda Rubin / Arantxa Sánchez Vicario – Lindsay Davenport / Mary Joe Fernández 7–5, 2–6, 6–4


title: Australian avoin tennisturnaus 1996

text: Mark Woodforde / Larisa Neiland – Luke Jensen / Nicole Arendt 4–6, 7–5, 6–0


title: Toksafeeni

text: Toksafeeni eli kamfekloori on seos kloorattuja bisyklisiä hiilivetyjä. Ainetta on käytetty aikaisemmin, erityisesti Yhdysvalloissa ja Kanadassa 1960- ja 1970-luvuilla, hyönteismyrkkynä. Yhdiste on kielletty Suomessa vuonna 1969 ja maailmanlaajuisesti Tukholman sopimuksella 2001.


title: Toksafeeni

text: Toksafeeni koostuu vähintään 177 klooratusta bisyklisestä hiilivedystä ja seoksen keskimääräinen molekyylikaava on CHC. Yhdiste on osittain kiteistä ja osittain vahamaista kellertävää tai väritöntä ainetta. Yhdiste on käytännöllisesti katsoen veteen liukenematonta ja liukenee hyvin aromaattisiin hiilivetyihin ja hieman heikommin alifaattisiin hiilivetyihin. Toksafeeni on hyvin myrkyllistä hyönteisille. Vaikutukset ilmenevät hyönteisten syödessä toksafeenilla käsiteltyjen kasvien lehtiä, kosketusmyrkyllisyys on vähäisempää. Toksafeeni on erittäin myrkyllistä kaloille, muille vesieläimille ja linnuille. Toksafeeni ärsyttää ihoa, silmiä ja hengitysteitä. Se voi olla keskushermostomyrkky ja aiheuttaa vapinaa ja lihaskramppeja. Toksafeeni on myös hyvin todennäköisesti karsinogeeninen aine.


title: Toksafeeni

text: Toksafeenia valmistettiin klooraamalla kamfeenia. Klooraus suoritettiin valokemiallisesti tetrakloorimetaaniliuoksessa. Toksafeeni tuli markkinoille 1940-luvulla. Pääasiallisesti sitä käytettiin muiden kuin ravintokasvien esimerkiksi puuvillan viljelmillä hyönteismyrkkynä, mutta sitä on käytetty myös tomaatti-, kaali-, salaatti, papu- ja hedelmäviljelmillä hyönteismyrkkynä. Sitä on käytetty myös kalojen tappamiseen ja vähäisessä määrin jyrsijöiden torjuntaan. Suurinta käyttö oli 1960- ja 1970-luvuilla. Johtuen yhdisteen myrkyllisyydestä ihmisille ja ympäristövaikutuksista toksafeenin käyttö on nykyisin kielletty. Suomessa kielto tuli voimaan vuonna 1969 ja Yhdysvalloissa osittainen kielto astui voimaan vuonna 1983 ja täydellinen kielto vuonna 1990. Maailmanlaajuisesti toksafeenin käyttö kiellettiin vuonna 2001 Tukholman sopimuksella.


title: Australian avoin tennisturnaus 1995

text: Australian avoin tennisturnaus 1995 alkoi 17. tammikuuta ja päättyi 29. tammikuuta 1995.


title: Australian avoin tennisturnaus 1995

text: Andre Agassi – Pete Sampras 4–6, 6–1, 7–6, 6–4


title: Australian avoin tennisturnaus 1995

text: Mary Pierce – Arantxa Sánchez Vicario 6–3, 6–2


title: Australian avoin tennisturnaus 1995

text: Richey Reneberg / Jared Palmer – Mark Knowles / Daniel Nestor 6–3, 3–6, 6–3, 6–2


title: Australian avoin tennisturnaus 1995

text: Jana Novotná / Arantxa Sánchez Vicario – Gigi Fernández / Nataša Zvereva 6–3, 6–7, 6–4


title: Australian avoin tennisturnaus 1995

text: Rick Leach / Nataša Zvereva – Cyril Suk / Gigi Fernández 7–6, 6–7, 6–4


title: Australian avoin tennisturnaus 1994

text: Australian avoin tennisturnaus 1994 alkoi 17. tammikuuta ja päättyi 30. tammikuuta 1994.


title: Australian avoin tennisturnaus 1994

text: Pete Sampras – Todd Martin 7–6, 6–4, 6–4


title: Australian avoin tennisturnaus 1994

text: Steffi Graf – Arantxa Sánchez Vicario 6–0, 6–2


title: Australian avoin tennisturnaus 1994

text: Jacco Eltingh / Paul Haarhuis – Byron Black / Jonathan Stark 6–7, 6–3, 6–4, 6–3


title: Australian avoin tennisturnaus 1994

text: Gigi Fernández / Nataša Zvereva – Patty Fendick / Meredith McGrath 6–3, 4–6, 6–4


title: Australian avoin tennisturnaus 1994

text: Andrei Olhovski / Larisa Neiland – Todd Woodbridge / Helena Suková 7–5, 6–7, 6–2


title: Teräsvaari

text: Teräsvaari (kansainvälinen englanninkielinen nimi Iron Grandpa) on Janiv Oskárin ja Terhi Romon ohjaama, vuonna 2015 valmistunut dokumenttielokuva maailman vahvimmasta vaarista, voimanoston nelinkertaisesta maailmanmestarista Esko Ketolasta. Elokuvassa seurataan Ketolan valmistautumista Argentiinan maailmanmestaruuskilpailuihin. Hänen tavoitteenaan on murskata kaikki voimassa olevat maailmanennätykset ja tuoda Suomeen vielä yksi maailmanmestaruus. Tie kohti maailmanmestaruutta ei kuitenkaan suju ongelmitta. Vastoinkäymisistä huolimatta Ketola aikoo toteuttaa unelmansa viidennestä kullasta.Iltalehden kriitikko Juho Rissanen antoi elokuvalle kiitosta: "Riippumattomasti tuotetun Teräsvaari-elokuvan kaikki elementit kuvausta, leikkausta ja musiikkia myöten ovat huipputasoa."


title: Teräsvaari

text: Teräsvaari-dokumentti sai tv-ensi-iltansa Al Jazeera- kanavalla keväällä 2017. Teräsvaarin kotimaisia jakelijoita ovat mm. Finnair ja Elisa Viihde. Vuonna 2015-2016 Teräsvaaria esitettiin 25:ssä suomalaisessa elokuvateatterissa.


title: The Dakota

text: The Dakota on Yhdysvaltain New Yorkin Manhattanin Central Park -puiston länsilaidalla sijaitseva asuinkerrostalo. Goottilaistyylisen vuonna 1884 valmistuneen rakennuksen suunnitteli arkkitehti Henry J. Hardenbergh, joka on suunnitellut myös Plaza-hotellin New Yorkissa. The Dakotan rakennustyöt aloitettiin vuonna 1880. Kerrostalo on New Yorkin tunnetuimpia rakennuksia ja siinä ovat asuneet mm. John Lennon ja Lauren Bacall. Myös Judy Garland ja Rudolf Nurejev ovat asuneet Dakotassa.


title: The Dakota

text: John Lennon murhattiin talon portilla joulukuussa vuonna 1980.


title: Rick Hall

text: Roe Erister ”Rick” Hall (31. tammikuuta 1932 – 2. tammikuuta 2018) oli yhdysvaltalainen levytuottaja, lauluntekijä, musiikkikustantaja ja studiopäällikkö.


title: Nettoveroaste

text: Nettoveroaste on kansantalouden tunnusluku, joka mittaa verojen ja pakollisten maksujen osuutta bruttokansantuotteesta tulonsiirtojen jälkeen. Nettoveroaste saadaan, kun bruttoveroasteesta vähennetään julkisyhteisöjen kotitalouksille ja yrityksille maksamien tukipalkkioiden sekä tulon- ja pääomansiirtojen osuus. Nettoveroasteesta ei kuitenkaan vähennetä vapaaehtoisia rahamääräisiä sosiaalietuuksia.


title: Nettoveroaste

text: Nettoveroasteeseen vaikuttavat tulonsiirrot sekä se, tuotetaanko sosiaali- ja terveyspalvelut julkisella vai yksityisellä puolella.


title: Nettoveroaste

text: Vuonna 2015 nettoveroaste oli Suomessa 17,6 %. Nettoveroaste pieneni Suomessa 1990-luvun lamavuosina tuntuvasti, kun tulonsiirrot paisuivat.


title: CALRE

text: CALRE, lyhenne sanoista "Conferência das Assembleias Legislativas Regionais Europeias", kerää yhteen alueellisten hallitusten presidentit tai puheenjohtajat Italiasta, Espanjasta, Belgiasta, Saksasta, Itävallasta, Yhdistyneestä kuningaskunnasta (vain Walesin, Skotlannin ja Pohjois-Irlannin), Portugalista (Azorien ja Madeiran lainsäädännöllisten kokoonpanojen presidentit) ja Suomesta (vain Ahvenanmaan maakuntahallituksen puheenjohtajan).


title: CALRE

text: CALRE sai alkunsa Espanjan Oviedossa vuonna 1997, Amsterdamin sopimuksen pohjalta aloitetun, Euroopan unionin parlamentaarista ulottuvuutta käsittelevän keskustelun tuloksena. Kansallisten parlamenttien tapaan ja Euroopan parlamentin silloisen presidentin, José María Gil-Robles y Gil-Delgadon, tuella lainsäädäntövallan omaavat alueelliset parlamentit ovat määritelleet työohjelman ja poliittiset tavoitteet.


title: CALRE

text: Perustamisestaan vuodesta 1997 lähtien, Euroopan alueellisten lainsäädäntöelinten konferenssin (CALRE) tehtävänä on ollut edistää demokraattisia ja avoimen osallistumisen periaatteita Euroopan unionissa, puolustaa alueellisen demokratian arvoja ja periaatteita, sekä vahvistaa alueellisten lainsäädäntöelinten välisiä suhteita valvoen samalla niiden itsenäistä päätäntävaltaa.


title: CALRE

text: CALRE ei omaa oikeushenkilön asemaa ja sen istuin sijaitsee aina samassa paikassa väliaikaisen puheenjohtajan istuimen kanssa.


title: CALRE

text: CALRE:n elimiä ovat puheenjohtaja, joka valitaan yhden vuoden toimikaudeksi, jota voidaan jatkaa vielä toisella vuodella, varapuheenjohtaja, valiokunta sekä täysistunto, ja sen toissijaisia elimiä ovat pääsihteeri sekä työryhmät.


title: CALRE

text: Valiokuntaan kuuluvat puheenjohtaja, varapuheenjohtaja, yksi puheenjohtaja kustakin valtiosta sekä työryhmien koordinaattorit, joista viimeksi mainituilla ei ole äänioikeutta.


title: CALRE

text: Täysistunto kokoontuu kerran vuodessa (vuoden viimeisen neljän kuukauden aikana) ja siihen osallistuvat kaikkien lainsäädäntöelinten puheenjohtajat.


title: CALRE

text: Puheenjohtaja valitsee pääsihteerin edustajantoimeen, jonka päätehtävä on tukea valiokuntaa tehtäviensä suorittamisessa.


title: CALRE

text: Työryhmät muodostetaan täysistunnossa valiokunnan pyynnöstä.


title: CALRE

text: CALRE lunasti oman roolinsa jo Euroopan yleissopimuksen vuosilta, kansallisten parlamenttien toissijaisuuteen ja yhteistyöhön liittyvän keskustelun osalla.


title: CALRE

text: Ensimmäiseen seikkaan liittyen, lainsäädäntövallan omaavien alueellisten parlamenttien osallistuminen varhaisvaroitusprosessiin yhdessä kansallisten parlamenttien kanssa määritellään aluksi perustuslakisopimuksessa ja sitten myös Lissabonin sopimuksessa.


title: CALRE

text: Toisen seikan kohdalla CALRE osallistui Roomassa 5. toukokuuta 2003 järjestettyyn COSAC:in kokoukseen yhdessä Azorien lainsäädännöllisen elimen puheenjohtajan, Belgian ranskalaisen yhteisön parlamentin puheenjohtajan ja Toscanan neuvoston puheenjohtajan kanssa. Vuodesta 2003 alkaen CALRE on myös edistänyt parlamenttien välistä yhteistyötä kannustavia aloitteita, etenkin demokratiaan liittyen, järjestäen konferenssin Firenzen Palazzo Vecchiossa ja myöhemmin Strasbourgissa, Euroopan neuvoston kansallisten ja alueellisten parlamenttien kokoontumisten välillä 12. syyskuuta 2007.


title: Catarina Furtado

text: Catarina Cardoso Garcia da Fonseca Furtado (s. 25. elokuuta 1972) on portugalilainen juontaja ja näyttelijä. Catarina syntyi Lissabonissa ja hän on RTP:n journalistin Joaquim Furtadon tytär. Hän on työskennellyt uransa aikana RTP:n ja SIC:n televisioverkoille. Furtado juonsi vuoden 2018 Eurovision laulukilpailun yhdessä Sílvia Alberton, Daniela Ruahin ja Filomena Cautelan kanssa.


title: Bruttoperiaate

text: Bruttoperiaate tarkoittaa sellaista tulojen ja menojen merkintätapaa, että tuloista ei vähennetä niiden hankkimisesta johtuneita menoja eikä menoista niiden yhteydessä saatuja tuloja. Bruttoperiaatetta voidaan käyttää esimerkiksi tulo- ja menoarviossa. Bruttoperiaatetta käytetään myös kirjanpidossa tuloslaskelmassa.


title: Bruttoperiaate

text: Bruttoperiaatteen vastakohta on nettoperiaate.


title: Nettoperiaate

text: Nettoperiaate tarkoittaa sellaista tulojen ja menojen merkintätapaa, että tuloista vähennetään niiden saamiseksi uhratut menot. Vastaavasti menoista vähennetään niihin liittyvät tulot.


title: Nettoperiaate

text: Julkishallinnon budjetoinnissa nettoperiaatteen käyttö (nettobudjetointi) on tarkoituksenmukaista tehtävissä, jotka rahoitetaan pääosin palvelujen myynti- ja maksutuloilla.


title: Nettoperiaate

text: Nettoperiaatteen vastakohta on bruttoperiaate.


title: Bartleby

text: Bartleby on kuvitteellinen hahmo Herman Melvillen novellissa tai pienoisromaanissa "Bartleby, the Scrivener: A Story of Wall Street" vuodelta 1853. Tarinassa Bartleby otetaan töihin asiakirjojen jäljentäjäksi lakiasiaintoimistoon New Yorkin Wall Streetillä, mutta mies alkaa pian kieltäytyä tehtävistään ja vain tuijotella ulos ikkunasta. Bartlebyn arvoituksellinen, mitään itsestään kertomaton hahmo on innoittanut monia myöhempiä tarinankertojia. Hahmo nähdään esimerkkinä muun muassa passiivisesta vastarinnasta tai masennuksesta, mutta varsinaisesti Melvillen tarinan päähenkilönä eli protagonistina on kertoja, Bartlebyn esimies, jonka mielenliikkeitä yllättävän ja absurdin antagonistin haastamana tarina seuraa.


title: Bartleby

text: Melvillen novellissa Bartleby hoitaa työnsä aluksi pari päivää hyvin, mutta alkaa kolmantena päivänä yllättäen kieltäytyä kaikista tehtävistä vakiolauseella ”Mieluummin en” (engl. ”I would prefer not to”). Esimies, tarinan kertoja, hämmentyy eikä osaa antaa miehelle potkuja. Vähitellen tilanne kärjistyy niin, että Bartleby eristäytyy muista ja näyttää vain tuijottavan ikkunastaan näkyvää viereisen talon tiiliseinää. Kun kertoja käy kerran toimistolla sunnuntaina, Bartleby vaikuttaa muuttaneen huoneeseensa asumaan. Pyydettäessä poistumaan hän vastaa ”Mieluummin en”. Lopulta Bartleby kieltäytyy syömästäkin ja sen seurauksena kuolee.


title: Bartleby

text: Novelli on suomennettu nimillä ”Bartleby, kirjuri” ("Amerikkalaisia kertojia: valikoima Yhdysvaltain kirjallisuutta", Tammi, 1959) ja ”Bartleby, jäljentäjä” (Herman Melville: "Lumotut saaret ja muita kertomuksia", Pequod, 1999). Tuorein suomennos on Juhani Lindholmin "Bartleby", joka ilmestyi vuonna 1999 Ai-ai-kustantamon lyhytproosajulkaisujen sarjassa Lue vähemmän.


title: Bartleby

text: Vuonna 2000 ilmestyi katalonialaisen Enrique Vila-Matasin Melvillen novelliin ja hahmoon perustuva, pelkistä alaviitteistä koostuva kokeellinen romaani "Bartleby ja kumppanit" (suom. Anu Partanen, Basam Books 2007), jonka teemana on tyhjän paperin kammo ja luovasta työstä kieltäytyminen.


title: Bartleby

text: Tarinasta on tehty elokuvat ainakin vuosina 1970 (ohj. Anthony Friedmann), 1976 (ohj. Maurice Ronet) ja 2001 (ohj. Jonathan Parker). Bartleby-novelli oli pohjana myös Juha Koirasen käsikirjoittamassa ja ohjaamassa suomalaisessa televisioelokuvassa "Partanen" (2003), jossa konepajan omistaja (Risto Tuorila) saa muiden ongelmiensa lisäksi riesakseen uuden merkillisesti käyttäytyvän työntekijän (Marko Tiusanen).


title: Bartleby

text: Tammikuussa 2018 saa kantaesityksensä Helsingin ruotsalaisessa teatterissa Milja Sarkolan Bartleby-tarinasta sovittama näytelmä "I Would Prefer Not To".


title: Pelon neljäs valtakunta

text: Pelon neljäs valtakunta on Kohti Tuhoa -yhtyeen toinen studioalbumi, joka julkaistiin 27. lokakuuta 2017 levymerkillä Svart Records.


title: Pelon neljäs valtakunta

text: Albumi on tyyliltään edeltäjäänsä nähden klassisempaa hardcorea.


title: Pelon neljäs valtakunta

text: Albumi sai erinomaisen vastaanoton. Imperiumi.net -sivuston Janne Rintala antoi albumille arvosanan 9–, ja sanoi albumin ”repivän munat irti kokonaan”. Hän piti kappaleiden tarttuvuutta sekä groovea hyvänä lisänä katu-uskottavaan paahtamisen, ja hämmästyi kapearaamisen hardcoren monimuotoisuudesta, kuten ”Kiire läpi elämän” -kappaleen kitarasoolosta. Kaaoszinen Sami Liikanen piti tuotosta esikoisalbumia aggressiivisempana ja tiukemmalta. Hän totesi levyyn mahtuvan ”enemmän koukkuja kuin Rapalan uistimeen”, ja kehui erityisesti laulaja Helena Hiltusen kylmäävää ulosantia.


title: Margherita Sarfatti

text: Margherita Sarfatti o.s. " Grassini" (8. huhtikuuta 1880 – 30. lokakuuta 1961) oli italialainen toimittaja, taidekriitikko, keräilijä, suojelija, seurapiirihenkilö, Italian fasistipuolueen merkittävä propagandaneuvonantaja. Hän kirjoitti Benito Mussoliniin elämäkerran ja oli myös yksi tämän monista rakastajattarista.


title: Margherita Sarfatti

text: Margherita Sarfattin vanhemmat olivat Amedeo Grassini ja Emma Levi. Isä Amedeo oli varakas juutalainen juristi ja liikemies. Hän oli Venetsian hallituksen veroasianajaja ja Giuseppe Melchiorre Sarton (myöhemmin paavi Pius X) läheinen ystävä. Isänsä tavoin Amadeo Grassini sai Italian kruunun ritarikunnan ritarin arvon.


title: Margherita Sarfatti

text: Sarfatti asui lapsena "palazzossa" joka sijaitsi Venetsiassa Canal Granden varrella, ja hän sai kotiopetusta. Hän kiinnostui kuitenkin pian sosialismin aatteista ja karkasi 18-vuotiaana vanhempiensa kotoa ja meni naimisiin Cesare Sarfattin kanssa, joka oli padualainen juutalainen juristi. Cesare Sarfatti oli häntä 13 vuotta vanhempi mutta sosialistiset aatteet olivat heille yhteisiä. Pariskunta muutti 1902 Milanoon. Heistä tuli siellä kaupungin taide-elämän keskeisiä henkilöitä, ja he pitivät viikoittain salonkia, josta tuli futuristien ja taidesuuntaus "novecenton" keskus. He saivat kaksi poikaa, Roberton ja Amedeon, ja yhden tyttären, Fiammettan. Pojista vanhempi Roberto liittyi ensimmäisen maailmansodan aikana Italian armeijaan ja kaatui 18-vuotiaana Monte Baldossa.


title: Margherita Sarfatti

text: Margherita Sarfatti tutustui 1911 Benito Mussoliniin, joka oli häntä kolme vuotta nuorempi, ja he aloittivat suhteen. Menetettyään miehensä 1924 Sarfatti kirjoitti Mussolinin elämäkerran. Se ilmestyi ensin 1925 Britanniassa nimellä "The Life of Benito Mussolini" ja seuraavana vuonna Italiassa nimellä "Dux". Siitä julkaistiin 17 painosta ja se käännettiin 18 kielelle, myös suomeksi, nimellä "Mussolini: elämäkerta". Kirja oli menestys, koska kirjoittaja tunsi Mussolinin.


title: Margherita Sarfatti

text: Sarfatti on ikuistettuna Guido Cadorinin freskoissa (nykyisessä) Grand Hotel Palacessa, joka sijaitsee Roomassa Via Venetolla numerossa 70. "Fiammetta ja minä halusimme tulla kuolemattomiksi salongin freskoissa", hän huomatti viitaten tyttäreensä, joka on kuvattuna freskoissa hänen kanssaan.


title: Margherita Sarfatti

text: Fasistihallituksen politiikka muuttui antisemistiseksi vasta vuonna 1938, jolloin Mussolini taipui Saksan painostuksesta ja rasistinen rotumanifesti säädettiin. Puolueen jäsenyys oli ollut sitä ennen avoin myös juutalaisille. Italian olojen muuttuessa Sarfatti muutti 1938 Argentiinaan ja Uruguayhin. Hän työskenteli El Diarion toimittajana Montevideossa. Sodan jälkeen vuonna 1947 Sarfatti palasi kotimaahan, ja hänestä tuli jälleen Italian taiteen piirissä vaikutusvaltainen henkilö.


title: Margherita Sarfatti

text: Näyttelijä Susan Sarandon näyttelee Sarfattia elokuvassa "Cradle Will Rock" (1999), jonka on käsikirjoittanut ja ohjannut Tim Robbins, Sarandonin pitkäaikainen kumppani.


title: Princesa de Asturias (1896)

text: Princesa de Asturias oli Espanjan laivaston vuonna 1896 vesillelaskettu Princesa de Asturias -luokan panssariristeilijä.


title: Princesa de Asturias (1896)

text: Alus tilattiin Caraccasta, missä köli laskettiin vuonna 1890. Alus laskettiin vesille 17. lokakuuta 1896 ja se valmistui vuonna 1902.


title: Princesa de Asturias (1896)

text: Alus poistettiin alusluettelosta vuonna 1929.


title: Cataluña (1900)

text: Cataluña oli Espanjan laivaston vuonna 1900 vesillelaskettu Princesa de Asturias -luokan panssariristeilijä.


title: Cataluña (1900)

text: Alus tilattiin Cartagenasta, missä köli laskettiin vuonna 1890. Alus laskettiin vesille 24. syyskuuta 1900 ja se valmistui vuonna 1903.


title: Cataluña (1900)


Porsche Supercup Monacon Grand Prix 2006 oli Porsche Supercup -kauden 2006 viides osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: Cardenal Cisneros (1897)

text: Cardenal Cisneros oli Espanjan laivaston vuonna 1897 vesillelaskettu Princesa de Asturias -luokan panssariristeilijä.


title: Cardenal Cisneros (1897)

text: Alus tilattiin Ferrolista, missä köli laskettiin vuonna 1890. Alus laskettiin vesille 19. maaliskuuta 1897 ja se valmistui vuonna 1904.


title: Cardenal Cisneros (1897)

text: Alus haaksirikkoutui vuonna 1905.


title: Suomen Hamsteriyhdistys

text: Suomen Hamsteriyhdistys ry () on vuonna 1989 perustettu suomalainen yhdistys. Sen tehtävänä on parantaa hamstereiden tuntemusta, jalostus- ja kasvatustyötä sekä toimia yhdyssiteenä hamsteriharrastajien välillä. Yhdistys ylläpitää yhteyksiä myös muiden maiden vastaaviin yhdistyksiin ja kasvattajiin. Suomen Hamsteriyhdistys on Suomen Kani- ja Jyrsijäliitto ry:n alajärjestö. Yhdistys järjestää muun muassa hamsterinäyttelyitä sekä kursseja hamstereiden kasvatukseen liittyen.


title: Suomen Marsuyhdistys

text: Suomen Marsuyhdistys ry (SMY) on perustettu vuonna 1989 edistämään puhdasrotuisten marsujen kasvatusta ja marsuharrastusta. Yhdistys pyrkii kehittämään marsuharrastusta kattaen koko Suomen ja toimimaan yhdistävänä tekijänä marsuharrastuksessa.


title: Suomen Marsuyhdistys

text: Kotisivu


title: Vlamertinge

text: Vlamertingen on kylä belgialaisessa Länsi-Flanderin maakunnassa ja Ypresin kaupunginosassa. Vlamertingein kylän keskusta sijaitsee Ypresin keskustan ulkopuolella, pitkin N38-tietä läheiselle Poperinge-kaupungista.


title: Vlamertinge

text: Ypresin kaupungin keskustan lisäksi Vlamertinge on Ypresin suurin alue. Vlamertinge länsipuolella Poperingeen suuntaan on Brandhoekin hamlet.


title: Vlamertinge

text: Varhaisimmat tiedot Vlamertingeista ovat peräisin keskiajalta. Vuonna 857 Vlamertingeen rakennettiin kappeli. Vuonna 970 Ypres tuhoutui ja Vlamertingein kappeli poltettiin. Vanhin nykyisin tunnettu dokumentti, joka sisältää nimen Flambertenges, on vuodenaikana 1066. Baudouin van Lille, Flanderin kreivi, hänen vaimonsa Adela ja heidän poikansa Baudouin antoivat tässä taistelussa tavaroita kirkolle ja luvun Sint-Pietersistä Lillessä. Nämä tavarat olivat muun muassa kymmenes, joka sijaitsi Elverdingenissä, ja myös kymmenes sijaitsee Vlamertingessä - "In territorio Furnensi, in villa Elverzenges, decinam unam ; Flambertenges decinam similiter unam ".


title: Vlamertinge

text: Ancien Régime Vlamertinge oli Veurne-Ambachtin kunnia, jossa oli 22 taakse ja kärsi paljon Ypresin lähipiiristä.


title: Vlamertinge

text: Vlamertinge on 17 metriä merenpinnan yläpuolella. Mutta kirkko rajaa myös Ypresin itäpuolella, kaakossa Voormezele, Etelässä Kemmel ja Dikkebus, Reningelst lounaassa, lännessä Poperinge, pohjoisessa Elverdinge ja koillisessa Brielen.


title: Vlamertinge

text: Vuodesta 1487 vuoteen 1697 näemme voimakkaan väestön vähenemisen Vlamertinge. Todennäköisin selitys tästä olisi ollut Alankomaiden 80-vuotinen sota. Ensimmäisen maailmansodan aikana voimme nähdä, että väestö on jälleen surkeuttavaa. Tämä johtuu siitä, että lähellä Ypres, joka oli sitten etupiha, pommitettiin voimakkaasti ja Vlamertinge kärsi paljon näistä pommituksista.


title: Feel the Love Go

text: Feel the Love Go on skotlantilaisen rockyhtye Franz Ferdinandin kappale, joka julkaistiin toisena singlenä yhtyeen viidenneltä studioalbumilta "Always Ascending". Kappale julkaistiin 8. tammikuuta 2017 YouTubessa ja monissa suoratoistopalveluissa.


title: Feel the Love Go

text: Kappaleen musiikkivideo tuli saataville Apple Music -palveluun. Singlen B-puolena julkaistiin lyhennetty radioversio kappaleesta.


title: Torbjörn Kevin

text: Torbjörn Johan Vilhelm Kevin [tševiːn] (s. 22. kesäkuuta 1951 Tammisaari) on suomalainen journalisti, joka työskenteli pitkään "Åbo Underrättelser" -lehden päätoimittajana.


title: Torbjörn Kevin

text: Kevin syntyi työnsuunnittelija Nils Torsten Kevinin ja Else Dolores Karlssonin perheeseen. Hän avioitui Marita Kristina Forteliuksen kanssa vuonna 1979 (ero 1986) ja May Valborg Karlssonin kanssa vuonna 1990. Ylioppilaaksi Kevin tuli 1970 ja valmistui valtiotieteen maisteriksi 1986. Hän toimi "Turun ylioppilaslehden" toimitussihteerinä 1975–1976, "Västra Nyland" -lehden toimitussihteerinä 1979–1981 ja "Jakobstads Tidning" -lehden päätoimittajana 1986–1987. "Åbo Underrättelsen" -lehdessä Kevin oli toimittaja 1977–1979, toimitussihteeri 1981–1985 ja varapäätoimittaja 1985–1986. Lehden päätoimittajaksi hänet nimitettiin 1987. Tätä tehtävää hän hoiti vuoteen 2014 asti, jolloin hän jäi eläkkeelle. Kevin sai Svenska kulturfondenin kulttuuripalkinnon vuonna 2000 ja Topeliuspriset-palkinnon vuonna 2001.


title: William Buckland

text: William Buckland (12. maaliskuuta 1784 Axminster, Ison-Britannian kuningaskunta – 15. elokuuta 1856 Lontoo Ison-Britannian ja Irlannin yhdistynyt kuningaskunta) oli englantilainen geologi, paleontologi ja teologi.


title: William Buckland

text: William Buckland syntyi 1784 kirkkoherra Charles Bucklandin ja tämän vaimon Elizabethin ensimmäisenä lapsena. William sai alkuun isältään kotiopetusta, mutta vuonna 1797 hän meni tivertonilaiseen kouluun yliopisto-opintoja varten valmistautuakseen.


title: William Buckland

text: Buckland pääsi 1801 Oxfordin Corpus Christi Collegeen. Hänen pääaineensa olivat antiikintutkimus ja teologia. Hän valmistui 1808. Samana vuonna hänestä tuli Oxfordin yliopiston tutkija ja hän sai pappisvihkimyksensä. Hän oli opiskeluaikanaan kiinnostunut luonnontieteistä, ja hän keräsi laajan kivien ja fossiilien kokoelman.


title: William Buckland

text: Buckland teki vuosina 1808–1812 useita geologisia tutkimusmatkoja Englannissa, Skotlannissa, Irlannissa ja Walesissa. John Kidd jätti vuonna 1813 paikkansa mineralogian apulaisprofessorina, ja Buckland valittiin hänen seuraajakseen. Buckland toi luentoihinsa, jotka olivat hyvin suosittuja, lisää geologiaa ja paleontologiaa. Buckland aloitti 1816 Euroopan-kiertueen, jonka aikana hän keräsi erilaisia näytteitä Ashmolean Museumia varten ja teki monia havaintoja.


title: William Buckland

text: Buckland sai 1818 geologian apulaisprofessorin tehtävät, vaikka hän pitikin edelleen myös mineralogian paikkansa. Hän nosti esille virkaanastujaispuheessaan esille uuden geologian linjan, jossa hän pyrki yhdistämään Raamatun todisteet luomisesta ja vedenpaisumuksesta. Buckland tutki erityisesti Kirkdalen luolasta löytyneitä fossiileita. Niiden pohjalta hän julkaisi 1823 teoksen, jossa hän väitti luolan luiden olevan todisteita vedenpaisumusta edeltävistä eläimistä.


title: William Buckland

text: Geological Society valitsi Bukclandin 1824 presidentikseen. Ensimmäisessä tapaamisessa Buckland julkaisi Stonesfieldissä jo muutamia vuosia aiemmin löydetyt luut, jotka hän nimesi kuuluvan "Megalosaurus"-nimiselle suurelle matelijalle. Tutkimuspaperi julkaistiin vielä samana vuonna, ja se on ensimmäinen pitkä tutkimus dinosauruksesta.


title: William Buckland

text: Buckland jätti Oxfordin yliopiston 1825, mutta sai jo muutamaa kuukautta myöhemmin paikan Christ Churcin kaniikkina. Samana vuonna hän meni naimisiin Mary Morlandin kanssa. Morland oli itsekin luonnontieteilijä ja kuvittaja. He saivat liittonsa aikana yhdeksän lasta, joista viisi selviytyi aikuisuuteen saakka.


title: William Buckland

text: Buckland oli mukana luonnollisen teologian The Bridgewater Treatises -julkaisujen yhtenä tekijänä. Hänen osuutensa "Geology and Mineralogy" käsitteli samoja asioita, mistä hän oli jo kirjoittanut aiemmin.


title: William Buckland

text: Buckland matkusti 1838 Sveitsiin tapaamaan Louis Agassizia ja tutkimaan hioutuneita ja uurteisia kiviä sekä siirtolohkareita, jotka Agassizin mukaan olivat muinaisten jäätiköiden aikaansaamia. Buckland oli alkuun skeptinen Agassizin teoriaa kohtaan. Hän kuitenkin muutti näkemystään ja tajusi, että ennen ihmisen tuloa oli kulunut pitkä geologinen aika.


title: William Buckland

text: Robert Peelin suosituksesta Buckland nimitettiin vuonna 1845 Westminsterin tuomiorovastiksi. Hän aloitti heti luostarin ja koulun korjaustyöt. Hän halusi tehdä koulusta myös nykyaikaisen laitoksen. Buckland vietti kesäkuukaudet ja myöhemmin myös eläkeaikansa Islipissä. Hän pyrki siellä edistämään kylän maanviljelystä ja koulutusmahdollisuutta sekä neuvoi yleisissä hygienia-asioissa.


title: William Buckland

text: Bukcland sairastui 1849 vuoden lopuilla, ja lääkärit luonnehtivat hänen tilaansa apatiaksi ja alakuloisuudeksi. Hänen terveytensä oli huono viimeisten seitsemän vuoden ajan, ja hän kuoli 14. elokuuta 1856.


title: Porsche Supercup Saksan Grand Prix 2006

text: Porsche Supercup Saksan Grand Prix 2006 oli Porsche Supercup -kauden 2006 yhdeksäs osakilpailu, joka ajettiin 30. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: W. R. Olson

text: W. R. (William Robert Henry) Olson, kirjailijanimi myös "Charles Gibson" (15. lokakuuta 1922 Paddington, Sydney, Australia – 11. maaliskuuta 1975) oli australialainen kirjailija.


title: W. R. Olson

text: Olson vietti lapsuutensa Newcastlessa ja kävi Newcastle Boys’ High Schoolia. Hän oli harjoittelijana Sydneyn "The Daily Telegraphin" Newcastlen-toimituksessa. Hän palveli toisen maailmansodan aikana 1943–1946 Uudessa-Guineassa. Sodan päätyttyä hän meni toimittajaksi Sydneyn "The Daily Mirroriin". Olson työskenteli kaikissa sydneyläisissä sanomalehdissä, ja 1964 hän sai nimityksen Australian ensimmäisen maanlaajuisen päivälehden "The Australianin" päätoimittajaksi. Vuonna 1966 hän siirtyi P & O:n palvelukseen tiedotusjohtajaksi. Vuodesta 1970 hän toimi kuljetusalaan erikoistuneena freelancetoimittajana ja kustantajana.


title: Charles Gibson

text: Charles Gibson voi viitata muun muassa näihin:


title: Sponsor Capital

text: Sponsor Capital Oy on suomalainen pääomasijoitusyhtiö. Tammikuussa 2018 Sponsor Capital ilmoitti ostavansa Myllyn Parhaan. Helmikuussa 2017 Kilpailu- ja kuluttajavirasto hyväksyi yrityskaupan.


title: MB Rahastot

text: MB Rahastot Oy on suomalainen pääomasijoitusyhtiö.


Porsche Supercup Britannian Grand Prix 2006 oli Porsche Supercup -kauden 2006 kuudes osakilpailu, joka ajettiin 11. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


Porsche Supercup Unkarin Grand Prix 2006 oli Porsche Supercup -kauden 2006 kymmenes osakilpailu, joka ajettiin 6. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: Järvenpää-talo

text: Järvenpää-talo on Järvenpään kaupungin Pöytäalhon kaupunginosassa sijaitseva kulttuuri-, kokous- ja kongressikeskus. Siihen kuuluu yli 560-paikkainen Sibelius-sali, 163-paikkainen Juhani Aho -sali sekä 12 kokoustilaa, jotka ovat osin yhdistettävissä toisiinsa. Alakerran Kellariteatteri toimii Järvenpään Teatteri ry:n päänäyttämönä. Järvenpää-talon aulassa sijaitsee Galleria Järnätti, jonka näyttelyihin on vapaa pääsy. Kuvataiteilijoiden käyttöön taloon varattiin kaksi ateljeehuonetta.


title: Järvenpää-talo

text: Punatiilestä rakennettu Järvenpää-talo vihittiin käyttöön 13. helmikuuta 1987. Sen ovat suunnitelleet arkkitehdit Olavi Lipponen ja Erkki Karonen. Sisustussuunnittelusta vastasi professori Yrjö Kukkapuro ja akustiikan suunnittelusta arkkitehti Alpo Halme. Järvenpää-talon vieressä sijaitsevat Järvenpään kaupunginkirjasto ja taidemuseo sekä Järvenpään kaupungintalo.


title: Järvenpää-talo

text: Talon vihkiäiskonsertissa kuultiin muun muassa kantaesitys Joonas Kokkosen kotikaupungilleen omistamasta kamarimusiikkiteoksesta "Il paesaggio" (”Maisema”). Noin kahdeksan minuutin mittaisen teoksen soitti Järvenpään kamariorkesteri Jukka-Pekka Sarasteen johdolla.


title: Danton Heinen

text: Danton Heinen (s. 5. heinäkuuta 1995 Langley, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Boston Bruinsin organisaatiossa. Hän on pelipaikaltaan keskushyökkääjä, mutta Heinen osaa pelata myös laidassa. "The Sports Forecaster" -sivuston mukaan hän on monipuolinen tulosta tekevä hyökkääjä, jolla on hyvät kädet ja maalintekovaistot. Heinen myös luistelee hyvin. Hänen tulisi kuitenkin lisätä massaa, jotta Heinen voittaisi paremmin kaksinkamppailuja.


title: Danton Heinen

text: Heinen aloitti jääkiekkoilun kotikaupungissaan Brittiläisen Kolumbian Langleyssa. Hän pelasi pitkään Langley Eaglesissa, kunnes Heinen aloitti kaudella 2010–2011 Brittiläisen Kolumbian alueellisen BCMML-juniorisarjan Valley West Hawksin joukkueessa. Kaudeksi 2012–2013 hän siirtyi PIJHL-junioriliigan Richmond Sockeyesiin. Heinen oli joukkueen toiseksi paras syöttäjä ja kolmanneksi paras pistemies tehoilla 21+28=49. Hän voitti kauden päätteeksi liigan mestaruuden. Heinen voitti myös Cyclone Taylor Cupin ja Keystone Cupin. Heinen debytoi samalla kaudella myös BCHL-junioriliigassa Merritt Centennialsin joukkueessa, jossa hän pelasi neljä ottelua.


title: Danton Heinen

text: Kaudelle 2013–2014 Heinen vaihtoi BCHL-seuraansa Surrey Eaglesiin. Hän nousi joukkueen kapteeniksi. Heinen oli Eaglesin paras pistemies ja maalintekijä tehoilla 29+33=62. Pudotuspeleissä hän jakoi joukkueen sisäisen piste- ja syöttöpörssin voiton Anthony Contin kanssa tehoilla 2+5=7. Heinen palkittiin kauden päätteeksi BCHL:n vuoden tulokkaana Bryce Allison Memorial Trophylla, urheiluhenkisimpänä pelaajana Bob Fenton Trophylla sekä valittiin tulokkaiden tähdistökentälliseen.


title: Danton Heinen

text: Boston Bruins varasi Heinenin neljännellä kierroksella 116. pelaajana . Vuodet 2014–2016 hän kävi Denverin yliopistoa. "Freshman -vuotenaan" 2014–2015 Heinen jakoi koko NCHC:n pistepörssin voiton Miami-Ohion Austin Czarnikin kanssa tehoilla 16+29=45, mutta Heinen vei kuitenkin varsinaisen kärkisijan suuremman maalimääränsä turvin. Hänet valittiin kauden päätteeksi sarjan vuoden tulokkaaksi, toiseen tähdistökentälliseen sekä tulokkaiden tähdistökentälliseen. "Sophomore -vuotenaan" 2015–2016 Heinen oli Denverin paras pistemies ja maalintekijä tehoilla 20+28=48, joilla hän jakoi NCHC:n pistepörssin neljännen sijan St. Cloudin Joey Benikin kanssa. Heinen jakoi myös joukkueensa sisäisen tehotilaston voiton Will Butcherin kanssa lukemalla +19. Hänet valittiin kauden päätteeksi sarjan vuoden hyökkääjäksi ja ensimmäiseen tähdistökentälliseen.


title: Danton Heinen

text: Huhtikuussa 2016 Heinen teki kolmivuotisen tulokassopimuksen Boston Bruinsin kanssa. Hän liittyi samalla loppukevääksi amatööritry-out -sopimuksella AHL-joukkue Providence Bruinsiin, jossa Heinen pelasi kaksi runkosarja- ja playoff-ottelua tehden kaksi syöttöpistettä. Syksyn 2016 harjoitusleirin päätteeksi hän otti paikan Boston Bruinsin NHL-kauden 2016–2017 avauskokoonpanosta. Heinen teki näin ollen NHL-debyyttinsä runkosarjan avauskierroksella 13. lokakuuta 2016 vieraissa Columbus Blue Jacketsia vastaan. Hän sai ottelussa jääaikaa 11.25 minuuttia ja keräsi yhden kahden minuutin jäähyn koukkaamisesta. Heinen pelasi kahdeksan NHL-ottelua ilman tehopisteitä, kunnes Bruins lähetti hänet farmijoukkue Providence Bruinsiin. Heinenin varsinainen tulokaskausi toi siellä 64 runkosarjaottelussa tehot 14+30=44 ja 17 playoff-ottelussa tehot 9+9=18. Hän oli pudotuspeleissä joukkueensa paras pistemies ja maalintekijä. Heinen voitti myös AHL:n pudotuspelien tulokkaiden piste-, maali- ja syöttöpörssin.


title: Danton Heinen

text: Syksyn 2017 harjoitusleirin päätteeksi Boston Bruins lähetti Heinenin farmiin. Hänet kuitenkin nostettiin ensimmäisen kerran kauden 2017–2018 aikana seuran NHL-vahvuuteen vain yhden ottelun jälkeen. Heinen teki kolmessa pelaamassaan ottelussa yhtä monta syöttöpistettä, kunnes hänet lähetettiin takaisin farmiin. Heinen nostettiin Bruinsin NHL-vahvuuteen taas kolmen AHL-ottelun jälkeen. NHL-paluuottelussaan 26. lokakuuta 2017 San Jose Sharksia vastaan Heinen avasi maalitilinsä NHL:ssä heti kahdella osumalla, joista jälkimmäinen ratkaisi Bruinsille 2–1-voiton. Hänet valittiin ottelun ykköstähdeksi.


Porsche Supercup Italian Grand Prix 2006 oli Porsche Supercup -kauden 2006 yhdestoista ja viimeinen osakilpailu, joka ajettiin 10. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


Porsche Supercup Bahrainin Grand Prix 2006 oli Porsche Supercup -kauden 2006 ensimmäinen osakilpailu, joka ajettiin 12. maaliskuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.


Porsche Supercup San Marinon Grand Prix 2006 oli Porsche Supercup -kauden 2006 toinen osakilpailu, joka ajettiin 23. huhtikuuta Autodromo Enzo e Dino Ferrarin moottoriradalla Italiassa. Kilpailu ajettiin Formula 1:sten San Marinon GP:n ohessa.


Porsche Supercup Euroopan Grand Prix 2006 oli Porsche Supercup -kauden 2006 kolmas osakilpailu, joka ajettiin 7. toukokuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.


Porsche Supercup Espanjan Grand Prix 2006 oli Porsche Supercup -kauden 2006 neljäs osakilpailu, joka ajettiin 14. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: Mäntsälän suojeluskunta

text: Mäntsälän suojeluskunta oli Mäntsälässä 1917–1944 toiminut suojeluskunta. Se taisteli Suomen sisällissodassa valkoisten puolella ja Mäntsälän kapinassa Lapuan liikkeen puolella.


title: Mäntsälän suojeluskunta

text: Mäntsälän suojeluskunta perustettiin 20. elokuuta 1917 Sääksjärven Pohjoispään Seurahuoneella. Se oli aluksi Sääksjärven suojeluskunta ja sen jäseniksi liittyi tuolloin noin 30 miestä. Se harjoitteli kaksi kertaa viikossa. Apteekkari lahjoitti suojeluskunnalle kahdeksan vanhaa kätkössä ollutta Grafton-kivääriä. Lisäksi suojeluskunta käytti aseinaan muun muassa seipäitä ja urheiluseura Veljen voimistelusauvoja.


title: Mäntsälän suojeluskunta

text: Tammikuussa 1918 suojeluskunnassa oli 75 jäsentä, joista 20 oli muilta kyliltä kuin Sääksjärveltä. 29. tammikuuta 1918 suojeluskunta komennettiin Sipooseen, mutta kun punaiset eivät hyökänneetkään sinne, joukot siirtyivät Keravalle. Suojeluskunta sai tulikasteensa Keravan taistelussa yrittäessään vallata Keravan rautatieaseman punaisilta. Valtaus epäonnistui ja Mäntsälän suojeluskunta koki ensimmäiset tappionsa: viisi suojeluskunnan jäsentä jäi vangiksi ja heidät surmattiin. Lisäksi kaksi suojeluskuntalaista haavoittui. Sääksjärven suojeluskunta oli Mäntsälän ainoa suojeluskunta, ja niinpä se siirtyi 1. helmikuuta kirkonkylään, jossa se majoittui kansakoululle ja kunnantalolle. Tässä vaiheessa Hirvihaara ja Ohkola olivat punaisten hallussa ja niistä tuli joitakin miehiä suojeluskuntaan.


title: Mäntsälän suojeluskunta

text: 3. helmikuuta suojeluskunta perääntyi Sääksjärvelle ja sieltä edelleen Askolan Monninkylään. 5. helmikuuta punaiset valtasivat Mäntsälän. Suojeluskunta kuitenkin palasi Sääksjärvelle mukanaan vahvistuksia Porvoosta. Valkoiset joukot pyrkivät valtaamaan kirkonkylän ja kohtasivat punaiset Sääksjärven taistelussa 7. helmikuuta. Taistelussa kaksi suojeluskunnan jäsentä kaatui, yksi katosi ja viisi haavoittui. Suojeluskunta otti kaksi vankia, joista toinen pakeni, mutta toinen tapettiin. Taistelun jälkeen suojeluskunta perääntyi taas Monninkylään. Tämän jälkeen suojeluskuntalaiset osallistuivat Pellingin retkeen siirtymällä osittain Porvooseen ja edelleen hiihtäen Pellinkiin. Osa suojeluskuntalaisista alkoi palata koteihinsa, mutta osa jäi piileskelemään metsiin. Punaiset vakiinnuttivat valtansa Mäntsälässä.


title: Mäntsälän suojeluskunta

text: Huhtikuussa punaiset alkoivat perääntymään maahan saapuneita saksalaisia joukkoja. He poistuivat Porvoosta Mäntsälään, jonka myötä Sääksjärven suojeluskunta harjoitteli pari viikkoa Porvoossa. Huhtikuun lopulla punaiset perääntyivät Mäntsälästä. Tämän jälkeen suojeluskunta saapui sinne. Suojeluskuntalaiset alkoivat etsimään vallankumoukseen osallistuneita sekä vangita ja surmata heitä. Meijeristä tehtiin punaisten vankila, josta vankeja kuljetettiin pikaoikeudenkäyntien jälkeen hautausmaan luo ruumishuoneen seinää vasten ammuttavaksi. Kostotoimet kestivät vuoteen 1919 asti.


title: Mäntsälän suojeluskunta

text: Mäntsälän kunnanvaltuusto kokoontui toukokuussa 1918 ja antoi 20 000 markkaa taloudellista tukea Sääksjärven suojeluskunnalle, josta kasvoi seuraavina vuosina Mäntsälän suojeluskunta. Vuonna 1919 valtuusto antoi 50 000 markkaa avustusta. Vasemmisto vastusti suojeluskunnan tukemista. Vielä vuonna 1922 sitä tuettiin, mutta sen jälkeen ei enää pitkään aikaan. Mäntsälän kunnanvaltuustossa oli vasemmistoenemmistö vuoteen 1947 asti.


title: Mäntsälän suojeluskunta

text: Mäntsälän kartano lahjoitti tontin ja maanviljelijät tukkeja Mäntsälän suojeluskuntataloa varten. Lisäksi rakennusta varten otettiin 750 000 markan laina. Talon vihkiäisjuhlat pidettiin 26. elokuuta 1926. Kunnan tuella tehtiin keräys, jonka avulla pystytettiin surmansa saaneiden suojeluskuntalaisten muistomerkki. Siinä oli 32 nimeä ja se paljastettiin myös vuonna 1926.


title: Mäntsälän suojeluskunta

text: Mäntsälän suojeluskunta osallistui Lapuan liikkeen jäsenten käynnistämään Mäntsälän kapinaan vuonna 1932. Kun kapina epäonnistui, suojeluskunnan toiminta laamantui vuosiksi.


title: Mäntsälän suojeluskunta

text: Moskovan välirauhan mukaisesti suojeluskunnat jouduttiin vuonna 1944 lakkauttamaan. Kokouksessaan 2. marraskuuta 1944 Mäntsälän suojeluskunta lahjoitti talonsa ja tonttinsa kahdelle urheiluseuralle, Veljelle ja Versolle. Seuraavana päivänä suojeluskunta lakkautettiin.


Porsche Supercup Yhdysvaltain Grand Prix 2006 oli Porsche Supercup -kauden 2006 seitsemäs osakilpailu, joka ajettiin 1.–2. heinäkuuta Indianapolis Motor Speedwayn moottoriradalla Yhdysvalloissa. Kilpailu ajettiin Formula 1:sten Yhdysvaltain GP:n ohessa.


title: Vilho Rantanen (toimittaja)

text: Vilho Ilmari Rantanen (s. 6. huhtikuuta 1902 Ulvila) oli suomalainen toimittaja, joka työskenteli pitkään Porissa ilmestyvän sosialidemokraattisen "Uuden Ajan" päätoimittajana.


title: Vilho Rantanen (toimittaja)

text: Rantanen oli varsinaiselta ammatiltaan metallimies. Vuoden 1918 sisällissodan aikana hänen kaksi vanhempaa veljeään kaatui punakaartin riveissä taistellessaan. Myös Rantanen olisi halunnut liittyä Porin punakaartiin, mutta syvästi uskonnollinen isä ei päästänyt vasta 15-vuotiasta poikaa mukaan.


title: Vilho Rantanen (toimittaja)

text: Sodan jälkeen Rantanen liittyi Sosialidemokraattiseen nuorisoliittoon 1919 ja sosialidemokraattiseen puolueeseen sekä Porin työväenyhdistykseen 1923. Vuonna 1926 hän opiskeli Työväen Akatemiassa ja siirtyi 1927 toimittajaksi "Uuteen Aikaan". Lehden päätoimittajana Rantanen työskenteli vuodet 1938–1967. Hän kirjoitti lehteen kolumneja muun muassa nimimerkeillä ”Palsta-Ville”, ”Junior” ja ”Kille”.


title: Vilho Rantanen (toimittaja)

text: Rantanen kuului pitkään Porin kaupunginvaltuustoon ja oli sen puheenjohtaja vuodet 1947–1968. Kaupunginjohtaja Martti J. Ekblomin kuoltua keväällä 1962 hän toimi puoli vuotta myös Porin vt. kaupunginjohtajana.


title: Vilho Rantanen (toimittaja)

text: Rantasen isä oli ajomies Juho Vihtori Rantanen ja äiti Hilma Vilhelmiina (Miina) Knut. Hän avioitui Aune Esteri Videmanin kanssa vuonna 1934.


title: Al-Bussayyahin taistelu

text: Al-Bussayyahin taistelu oli yhteenotto Persianlahden sodan aikana 26. helmikuuta 1991 Yhdysvaltojen ja Irakin joukkojen välillä al-Bussayyahin pikkukaupungin luona Länsi-Irakin aavikolla. Amerikkalaiset kukistivat kaupungin suhteellisen helposti menettämättä mitään joukkojaan, mutta sitä on pidetty myös amerikkalaisten taholta ylimitoitettuna ja VII armeijakunnan etenemistä hidastaneena turhana yhteenottona.


title: Al-Bussayyahin taistelu

text: Irakin miehitettyä Kuwaitin maan puolustusstrategia perustui virheelliselle olettamukselle siitä, että sen vastaisella koalitiolla ei ollut logistiikkaan ja suunnistamiseen liittyviä kykyjä hyökätä Irakin länsiosien aavikon halki. Tulevan hyökkäyksen odotettiin saapuvan joko suoraan Saudi-Arabiata Etelä-Kuwaitiin tai Kuwaitin Irakin vastaisen länsirajan muodostavan Wadi al-Batin läpi. Irakin puolustuslinja ulottui näin vain noin 150 kilometriä Wadi al-Batista länteen. Koalition suunnitelman mukaan Irakia harhautettaisiin hyökkäämällä sen pääasiallisia puolustuksia vastaan Kuwaitissa, mutta koalition joukkojen pääosa hyökkäisi samalla Länsi-Irakin aavikon läpi, jonka ylitettyään niiden tuli tuhota Irakin selustaansa sijoittamat tasavaltalaiskaartin osastot ja piirittää Kuwaitiin sijoitetut joukot. Hyökkäävän pääjoukon tiellä oli Bussayyahin pikkukaupunki, joka toimi Irakin armeijan logistisena tukikohtana, sekä irakilaisen 26. jalkaväendivisioonan esikuntana.


title: Al-Bussayyahin taistelu

text: Persianlahden sodan maaoperaatiot alkoivat 24. helmikuuta 1991 ja kohti Bussayyahia eteni amerikkalainen 1. panssaridivisioona. Kaupungin irakilaiset puolustajat olivat huomattavassa alakynnessä. Heillä oli käytössään vain yksi jalkaväen pataljoona, erikoisjoukkojen pataljoona ja yksi panssarivaunukomppania. Irakilaiset panssarivaunut olivat vanhoja T-55 panssarivaunuja ja teknisesti huomattavasti huonompia, kuin amerikkalaisten M1 Abrams-panssarivaunut. Irakilaiset olivat saaneet tiedustelutietoja, joiden mukaan kaupunkia lähestyi muutamia ranskalaisia panssarivaunuja ja panssariajoneuvoja. Irakin pääesikunta lähetti puolustajien vahvistukseksi muita panssarivaunuosastoja, mutta ne tuhottiin ilmaiskuissa jo ennen niiden saapumista alueelle.


title: Al-Bussayyahin taistelu

text: Ennen maajoukkojen saapumista sen puolustajia vastaan hyökkäsivät amerikkalaisten Boeing AH-64 Apache -taisteluhelikopterit. Amerikkalaisen panssaridivisioonan etujoukot saapuivat paikalle 25. helmikuuta. Amerikkalaisilla oli kaksi vaihtoehtoa, kaupunki voitiin ohittaa nopeamman etenemisen mahdollistamiseksi, tai se voitiin vallata. 1. panssaridivisioonan komentaja kenraalimajuri Ronald H. Griffith päätti vallata kaupungin ja sai tähän luvan VII armeijakunnan komentaja kenraaliluutnantti Fredrik Franksiltä. Myöhemmin päätöksestä syntyi riita Norman Schwarzkopfin kanssa, joka kannatti joukkojen nopeaa etenemistä.


title: Al-Bussayyahin taistelu

text: 26. helmikuuta Bussayyahin puolustuksia alettiin pehmittää tykistöllä. Amerikkalaiset ampuivat 1 500 laukausta ja 350 rakettia kaupunkia vastaan. Puolustajiin kuuluneet irakilaiset erikoisjoukot tekivät kuitenkin sitkeää vastarintaa. Griffith päätti olla odottamatta kaupungin kukistumista ja jatkoi joukkoineen etenemistä kohti tasavaltalaiskaartin asemia syvemmällä Irakissa. Bussayyahia vastaan jätettiin pienempi joukko ja kaupunki vallattiin lopulta vielä samana päivänä.


title: Al-Bussayyahin taistelu

text: Irakilaiset olivat menettäneet Bussayyahissa 11 T-55 panssarivaunua, 6 panssariajoneuvoa ja 11 kuorma-autoa. Kaatuneiden määrää ei tunneta ja 94 irakilaista jäi sotavangeiksi. Amerikkalaiset eivät kärsineet mitään tappioita. Myöhemmin joidenkin kriitikkojen mukaan koko taistelu oli suhteettoman suuri ponnistus amerikkalaisilta, joita vastassa oli vain mitätön ja taistelutahdoton irakilaisjoukko. Schwarzkopf väitti myöhemmin VII armeijakunnan hitaan etenemisen mahdollistaneen joidenkin Irakin armeijan osastojen vetäytymisen Kuwaitista.


title: Aktiivimalli

text: Aktiivimalli tarkoittaa työttömyysturvassa sitä, että työttömän on osoitettava aktiivisuutta tai muuten hänen työttömyysturvaansa leikataan. Aktiivimalli on käytössä Tanskassa ja Suomessa. Mallin tavoite on lisätä työllisyyttä ja lyhentää työttömyysaikaa.


title: Aktiivimalli

text: Suomen työttömyysturvassa otettiin aktiivimalli käyttöön vuoden 2018 alusta. Suomessa aktiivimalli toimii siten, että työttömän on täytettävä niin sanottu aktiivisuusehto. Ehdon täyttymistä tarkastellaan kolmen kuukauden (65 päivän) välein.


title: Aktiivimalli

text:
Aktiivisuusehto täyttyy, jos työtön tekee kolmen kuukauden kuluessa jonkin seuraavista:
Jos työtön ei täytä aktiivisuusehtoa, hänen työttömyysetuuttansa leikataan 4,65 % seuraavan tarkastelujakson ajaksi. Määrä vastaa yhtä korvauksetonta päivää kuukaudessa.


title: Aktiivimalli

text: Palkkatyöksi ei sovellu vapaaehtoistyö eikä talkootyö.


title: Aktiivimalli

text: Aktiivimalli ei koske kaikkia työttömiä. Se ei koske niitä, jotka saavat työkyvyttömyyden tai vamman perusteella myönnettyä etuutta, työskentelevät omais- tai perhehoitajana tai ovat hakeneet työkyvyttömyyseläkettä. Aktiivimalli ei myöskään koske lyhytaikaisesti lomautettuja.


title: Aktiivimalli

text: Aktiivimalli ei leikannut työttömyysturvaa, vaan säästöillä rahoitettiin työttömyysturvan (alun) omavastuuajan lyhentäminen 5 päivään.


title: Aktiivimalli

text: Työmarkkinajärjestöjen vaatimuksesta aktiivimalliin kuuluva työttömyysturvan leikkaus (omavastuu) ulotettiin koskemaan muitakin kuin ansiosidonnaisella olevia työttömiä. STTK:n pääekonomisti Ralf Sund, entinen vasemmistoliiton puoluesihteeri, sanoi STTK:n ehdottaneen, että leikkauksen voisi estää omalla aktiivisuudella, mikä johti syntyneeseen malliin.


title: Aktiivimalli

text: Suomeen aktiivimalli kopioitiin Tanskasta. Aktiivimallia valmistelleen työryhmän vetäjän, valtiosihteeri Martti Hetemäen mukaan mallin tavoite on estää työttömyyden pitkittymistä ja lisätä työllisyyttä. Työllisyyden lisäyksen on arvioitu olevan 5 000–12 000 henkeä. Mallin tavoite on kannustaa pysymään kiinni työelämässä ja hakeutumaan palveluihin. Työttömyysturvan porrastuksen on monissa maissa havaittu lyhentävän työttömyyden kestoa.


title: Aktiivimalli

text: Työministeri Jari Lindströmin mukaan mallin tarkoitus on saattaa työn tekeminen työttömyyttä houkuttelevammaksi vaihtoehdoksi. Mallilla patistetaan työttömiä hakemaan hanakammin töitä, tekemään työkeikkoja ja ottamaan vastaan työtä, jota he eivät muuten ottaisi.


title: Aktiivimalli

text: Aktiivimallin taustalla on ajatus, että työttömissä on iso joukko niitä, jotka kaipaavat patistelua. Tutkimusten mukaan rangaistukset pelotevaikutuksineen lyhentävät niiden ihmisten työttömyysjaksoja, joiden työllistymismahdollisuudet ovat hyvät. Sen sijaan merkittävää vaikutusta ei ole havaittu useamman vuoden työttömänä olleisiin. Tähän joukkoon kuuluu Suomessa noin kolmasosa työttömistä.


title: Aktiivimalli

text: STTK:n Ralf Sund kannattaa aktiivimallia, koska tutkimukset ja tilastot osoittavat, että uhka työttömyysturvan heikentymisestä tehostaa työnhakua. Hän arvioi sen tuovan 8 000 – 10 000 uutta työllistä ja sanoo, että tarvitaan ainakin 75 prosentin työllisyys, jotta velkaantuminen ei johtaisi köyhille koviin leikkauksiin sitten, kun kasvu hiipuu.


title: Aktiivimalli

text: Mallin arvioitiin parantavan julkisen talouden tilaa joko säästämällä valtion työttömyysturvamenoissa tai sitten lisäämällä työllisyyttä.


title: Aktiivimalli

text: Aktiivimallia on kritisoitu runsaasti. Malli leikkaa työttömyysturvaa, vaikka työtön olisikin todellisuudessa aktiivinen ja hakisi työtä tai koulutusta siinä kuitenkaan onnistumatta. Kritiikin mukaan kaikilla työttömillä ei asuinpaikan takia ole mahdollisuutta täyttää aktiivisuusehtoa. Mallia vastaan on asettunut muun muassa SAK.


title: Aktiivimalli

text: Professori Roope Uusitalo ihmettelee, että samalla tavalla epäreiluna ei pidetä sitä, että jo aiemmin samoihin aktiivisuusehdon täyttäviin palveluihin pääsevien työttömyyspäiväraha nousi jopa 13 prosenttia, eikä paljon suurempia työttömyysturvan leikkauksia ole vastustettu yhtä paljon. Hän päättelee, että syynä on psykologia: onnistumisesta palkitseminen tuntuisi kannustavammalta kuin epäonnistumisesta rankaiseminen.


title: Aktiivimalli

text: Aktiivimallia vastustavan kansalaisaloitteen oli tammikuun loppuun mennessä allekirjoittanut yli 140 000 henkilöä, jonka jälkeen allekirjoitusten kerääminen lopetettiin.


title: Aktiivimalli

text: Aktiivimallia valmistelleen työryhmän vetäjän valtiosihteeri Martti Hetemäen mukaan kovin kritiikki on kohdistunut työttömien keskinäisen yhdenvertaisuuden puutteeseen: työttömillä ei ole yhdenvertaisia mahdollisuuksia osallistua työssäoloehdon täyttäviin palveluihin. Hetemäen mukaan aktiivimallilla ei voida käytännössä saavuttaa työttömien täyttä yhdenvertaisuutta. Siksi tasapuolisuuden kannalta olisi hyvä, jos palveluihin osallistumisen ei estäisi alenemaa.


title: Aktiivimalli

text: Suurimman oppositiopuolueen SDP:n puheenjohtaja Antti Rinne hyökkäsi tammikuussa 2018 hallitusta vastaan väittäen aktiivimallin rankaisevan työttömiä. Rinteen mielestä mallin taustalla on vääristynyt käsitys työttömistä laiskoina ja saamattomina. Rinteen mukaan ”ihmiset ovat sanoneet, että hallituksen politiikka tuntuu siltä, että halutaan laittaa työttömät polvilleen ja antaa heille niskalaukaus”. Sanavalinta herätti kritiikkiä, jota hallituspuolueen edustaja perusteli sillä, että sisällissodasta oli samaan aikaan kulunut 100 vuotta.


title: Aktiivimalli

text: Eräs tavoista välttää alenema on työllistyminen 12 viikon välein. Tämän saavuttaminen on Kelan tutkijan mielestä epätodennäköistä, koska keskimäärinen työttömyyden kesto on Suomessa nyt lähes 60 viikkoa. Vain nuorimmilla työttömillä keskimääräinen työttömyysaika 12 viikon tuntumassa, kun vanhemmilla se on huomattavasti pidempi. Ikäryhmien, sukupuolten ja alueiden väliset erot ovat suuret. Paikkakunnan vaihtokaan ei välttämättä auta työtöntä, koska ei voida taata, että maaseudulta kaupunkeihin muuttaville riittäisi työpaikkoja tai hyviä työvoimapalveluja.


title: Aktiivimalli

text: Aktiivimallissa tapahtuva työttömyysetuuden leikkaus voi lisätä muiden tukien maksamiseen tarvittavia menoja.


title: Aktiivimalli

text: Aktiivimallin vastustamiseksi järjestettiin helmikuussa 2018 yhden päivän kestänyt kuljetusalan lakko, joka haittasi julkista liikennettä ja satamien toimintaa. Samassa yhteydessä pidettyyn mielenosoitukseen osallistui Helsingissä noin 8 000 henkeä.


title: Aktiivimalli

text: Aktiivimallin vaikutuksesta työttömyyspäiväraha pienenee noin joka toisella työttömyysturvan saajalla. Kelan varhaisen arvion mukaan mallin voimassaoloajan ensimmäisellä tarkastelujaksolla 187 406 henkilöä sai työttömyysturvaa koko jakson ajan ja heistä 93 342 henkilöä (49,8 %) täytti aktiivisuusehdon, joten 94 064:n henkilön työttömyysturvaa leikataan. Leikkuri iski useimmin yli 50-vuotiaisiin ja miehiin. Jos työllisyystilanne pysyy samana, valtio säästää aktiivimallin avulla 45 miljoonaa euroa vuodessa.


title: Aktiivimalli

text: Leikkauksen kohteiksi joutuneiden työttömien oletetaan hakevan toimeentulotukea korvaamaan menettämiään rahoja. Vuoden 2018 puoliväliin mennessä aktiivimalli ei tuonut suurta muutosta toimeentulotuen saajien lukumäärään, sillä leikkurin kohdanneiden toimeentulotuen saajien määrä kasvoi 850 hengen verran. Yhteensä toimeentulotuen varassa elää yli 200 000 suomalaista. Toimeentulotuen menot Kelan budjetissa saattavat kasvaa epäsuhtaisesti ja kesäkuuhun 2018 mennessä niiden summa oli kasvanut 1,2 miljoonaa euroa. Aktiivimallin ja toimeentulotuen saamisen syy–seuraus-suhdetta ei voi sanoa varmasti ja kunnollista tietoa aktiivimallin vaikutuksista toimeentulotuen saamiseen täytyy odottaa vuoteen 2019.


title: Aktiivimalli

text: Kelan tutkija Pertti Honkasen mukaan alkuvuoden 2018 tietojen perusteella ei voida sanoa, että aktiivimallilla olisi ollut selvää vaikutusta työttömien aktiivisuuteen. Tilastoissa näkyvät muutokset selittynevät laskutavan muutoksilla ja laajemman taloudellisen suhdanteen kohentumisella. Varmempia tuloksia on odotettavissa vuoden 2019 alkupuolella.


title: Aktiivimalli

text: Kelan toimeentuloturvaetuuksien osaamiskeskuksen päällikön Pasi Pajulan mukaan on erittäin vaikea arvioida sitä, onko aktiivimalli toiminut hyvin vai huonosti, koska malli tuli yhdellä kertaa voimaan kaikilla suomalaisilla.


title: Aktiivimalli

text: "Aktiivimalli kakkoseksi" on kutsuttu "omaehtoisen työnhaun mallia", jonka mukaan kaikkien työttömien olisi työttömyyskorvausta saadakseen haettava vähintään yhtä työpaikkaa viikossa ja raportoitava toimistaan viikottain.


title: Aktiivimalli

text: Sipilän hallitus esitti työhakemuspakkoa ensimmäisen kerran keväällä 2017. Sen mallin mukaan työttömän pitäisi hakea 12:a työpaikkaa kolmen kuukauden aikana ja raportoida työnhaun etenemisestä viikottain. Rikkeestä olisi seurannut heti 60 päivän mittainen karenssi eli työttömyysturvan määräaikainen katkaiseminen. Työntekijäjärjestö SAK nimesi hakemuspakon ”aktiivimalli kakkoseksi”.


title: Aktiivimalli

text: Sen jälkeen hallitus on muovannut esitystään. Mallin viimeisimmässä versiossa työttömän pitäisi edelleenkin hakea neljää työpaikkaa kuukaudessa ja raportoida työllistymissuunnitelman etenemisestä kuukausittain. Laiminlyönnistä seuraisi ensimmäisellä kerralla varoitus, toisella kerralla 30 päivän karenssi, kolmannella kerralla 60 päivän karenssi ja neljännen kerran jälkeen oikeus työttömyyskorvaukseen palautuisi vasta, kun työtön on tehnyt töitä 12 viikon ajan.


title: Aktiivimalli

text: Työministeri Jari Lindstömin mukaan "Lähtökohta tässä on se, että luotetaan ihmiseen".


title: Aktiivimalli

text: Sipilän hallitus aikoo lähettää esityksensä lausuntokierrokselle juhannuksen jälkeen ja antaa lakiesityksen eduskunnalle syksyllä 2018.


title: Aktiivimalli

text: Tanskan aktiivimalli poikkeaa Suomen mallista useissa kohdissa. Tanskassa aktiivisuusehto on tiukempi. Työpaikka on otettava vastaan kauempaa, eikä käsitettä ”koulutusta vastaava työ” ole kuten Suomessa. Mallissa passiivisuudesta työnhaussa rangaistaan ja aktiivisuudesta palkitaan. Kaikkien on haettava aktiivisesti töitä ja suostuttava työvoimatoimiston osoittamiin toimiin, tai työttömyysetuutta leikataan.


title: Aktiivimalli

text: Tanskan aktiivimalli ja työttömyysturva ovat erilaiset sen mukaan, kuuluuko työtön työttömyyskassaan vai ei.


title: Aktiivimalli

text: "Työttömyyskassaan kuuluvat" saavat Tanskassa ansiopäivärahaa. Heitä koskee aktiivisuusehto, joka vaatii työskentelyä vähintään 148 tuntia 4 kuukauden aikana. Vaatimus on kuusinkertainen Suomen malliin nähden. Tanskassa aktiivisuusehtoa ei voi täyttää palveluihin osallistumalla. Työttömyysetuus alenee Tanskassa vain 1,2 %, kun Suomessa alenema on 4,65 prosenttia. Jos työtön onnistuu työllistymään, oikeus ansiopäivärahaan pitenee kahdella päivällä yhtä työpäivää kohti. Puolen vuoden pätkätyö pidentää ansiopäivärahakautta vuodella.


title: Aktiivimalli

text: "Työttömyyskassaan kuulumattomat" saavat Tanskassa toimeentulotukea. Heitä koskee aktiivisuusehto, joka vaatii työskentelyä vähintään 225 tuntia 12 kuukauden aikana.


title: Aktiivimalli

text: Lisäksi työttömän on osallistuttava aktivointitoimiin kuten kursseille, työharjoitteluun, tai yleishyödylliseen tai tuettuun työhän. Ansiopäivärahaa saavien on osallistuttava, kun työttömyys on kestänyt 6 kuukautta. Toimeentulotuessa raja on 3 tai 9 kuukautta riippuen henkilön iästä. Aktivoinnilla on pelotevaikutus: työttömyys ei ole lomailua, eikä työttömyysturvassa ole kysymys vastikkeettomasta perustulosta.


title: Aktiivimalli

text: Tanskassa työttömät työllistyvät usein juuri ennen intensiivisen aktivointijakson alkua välttääkseen joutumisen aktivoitavaksi.


title: Aktiivimalli

text: Tanskassa työttömyyskorvaus on joustavat työmarkkinat. Irtisanominen on helppoa, työttömyysturva on hyvä ja yhteiskunta pyrkii työntämään työttömiä kohti työtä.


title: Aktiivimalli

text: Tanska käyttää työttömien palveluihin moninkertaisesti enemmän resursseja kuin Suomi: Tanskassa työllistymistä edistäviä virkailijoita on noin yksi 30 työtöntä kohden; Suomessa vastaava luku on yksi virkailija 120 työtöntä kohden. Tanska käyttää aktiiviseen työvoimapolitiikkaan vuosittain summan, joka vastaa noin 2% maan bruttokansantuotteesta; Suomessa siihen käytetään vain 1%.


title: Aktiivimalli

text: Tanskan aktiivimalli on toteutus joustoturvasta eli flexicuritystä. Joustoturva on työllisyys- ja sosiaaliturvapolitiikassa keskeiseen asemaan noussut käsite, jolla tarkoitetaan työmarkkinoiden joustavuuden ja turvallisuuden uudenlaista tasapainoa.


title: Aktiivimalli

text: Tanskassa työttömyysaste on ollut Suomea alempi. Marraskuussa 2017 työttömyysaste oli Tanskassa 4,3 %, kun Suomessa se oli 7,1 %.


title: Pentti Jokinen (kirjailija)

text: Pentti Jokinen (s. 1949 Karinainen) on suomalainen kirjailija. Hän on asunut Porissa ja työskennellyt hammaslääkärinä vuodesta 1975, josta työstä hän jäi eläkkeelle 2008. Jokisen esikoisromaani "Oikotiet" julkaistiin vuonna 2017. Hänen novellejaan on julkaistu antologioissa, minkä lisäksi hän on kirjoittanut pakinoita porilaiseen "Uusi Aika" -viikkolehteen.


title: Pentti Jokinen (kirjailija)

text: Jokinen on opiskellut luovaa kirjoittamista Länsi-Suomen kesäyliopistossa ja Oriveden opistossa.


title: Velkomustuomio

text: Velkomustuomio tarkoittaa Suomessa käräjäoikeuden antamaa tuomiota siitä, että velallisen tulee maksaa velkojalle avoimena olevat velat. Velkomustuomiota tarvitaan maksamattomien saatavien perinnässä.


title: Velkomustuomio

text: Velkomusasia tulee käräjäoikeudessa vireille kantajan haastehakemuksella, usein perintätoimiston laatimana. Viranomaiset, haastemies tai viime kädessä poliisi, toimittavat haasteen tiedoksi vastaajalle eli velalliselle. Velallisella on mahdollisuus antaa oikeudelle vastaus asiassa 14 päivän kuluessa. Jos hänellä ei ole mahdollisuutta maksaa velkaansa eikä hän halua lausua asiasta oikeudelle mitään, hänen ei tarvitse tehdä mitään.


title: Velkomustuomio

text: Jos asianosaisilla ei ole velasta riitaa, asia käsitellään oikeudessa niin sanottuna riidattomana eli summaarisena asiana. Jos asia on riitainen tai se muuttuu riitaiseksi, se käsitellään riita-asiana, jonka käsittely on hitaampaa. Velallinen voi riitauttaa asian esimerkiksi silloin, jos hän katsoo vaatimuksen olevan perusteeton tai epäselvä, sen määrä on väärä tai hän ei katso olevansa vastuussa velasta.


title: Velkomustuomio

text: Velkomusasiassa yleisin ratkaisu on yksipuolinen tuomio. Sillä vastaaja velvoitetaan suorittamaan kantajalle haastehakemuksen mukaiset saatavat.


title: Velkomustuomio

text: Velkomustuomio on peruste ulosotolle. Tuomion avulla velallinen voi viedä velkansa ulosottovirastoon perittäväksi.


title: Velkomustuomio

text: Velkomustuomiosta velalliselle aiheutuu myös maksuhäiriömerkintä. Merkintä voi vaikeuttaa velallisen toimintaa kuten asunnon vuokraamista tai luotonsaantia. Maksuhäiriömerkinnän uhka parantaa oikeudellisen perinnän tehoa.


title: Velkomustuomio

text: Oikeudenkäyntikulut lisäävät maksettavan velan määrää.


title: Velkomustuomio

text: Välttääkseen velkomustuomion velallinen voi yrittää sopia asiasta velkojan kanssa.


title: Velkomustuomio

text: Käräjäoikeuksien käsittelemät summaariset asiat koostuvat lähes kokonaan velka-asioista, ja ne muodostavat ylivoimaisesti suurimman osan kaikista käräjäoikeuksiin saapuneista asioista.


title: Velkomustuomio

text: Käräjäoikeudet ratkaisivat vuonna 2016 yhteensä 345 700 summaarista asiaa. Määrä on kaksinkertainen vuoden 2006 lukumäärään verrattuna. Kasvu ilmentää sitä, että velan takaisinmaksuongelmat koskettavat yhä suurempaa osaa suomalaisista. Taustalla voi olla rahan riittämättömyyttä, maksuhaluttomuutta sekä taloudenhallinnan vaikeuksia.


title: Velkomustuomio

text: Suurin osa velkomustuomioista vuosina 2013–2016 liittyi luotonantoyritysten antamiin luottoihin (mukaan luettuna kulutusluotot ja pikavipit) sekä etämyyntiin ja tililuottoon. Pikavippien osuus oli kuitenkin laskenut huippuvuodesta 2013. Velkomustuomiot olivat yleisempiä miehillä kuin naisilla, ja miehillä myös velkapääomat olivat keskimäärin suurempia. Tyypillisin velkomustuomion saaja oli 25–34-vuotias mies.


title: Pentti Jokinen

text: Pentti Jokinen -nimisiä henkilöitä ovat:


title: Vilho Rantanen

text: Vilho Rantanen -nimisiä henkilöitä ovat:


title: British Academy Film Awards 2018

text: British Academy Film Awards 2018 oli järjestyksessään 71. Bafta-palkintogaala, jossa jaettiin palkintoja vuoden 2017 elokuville. Gaala järjestettiin Royal Albert Hallissa, Lontoossa 18. helmikuuta 2018. Eniten palkintoja sai "Three Billboards Outside Ebbing, Missouri" viidellä palkinnolla.


title: British Academy Film Awards 2018

text: Ehdokkaat julkistettiin 9. tammikuuta 2018. "The Shape of Water" sai eniten ehdokkuuksia 12 ehdokkuudella.


title: John Boozman

text: John Nichols Boozman (s. 10. joulukuuta 1950 Shreveport, Louisiana, Yhdysvallat) on yhdysvaltalainen republikaanipoliitikko. Hän on toiminut Arkansasin osavaltion senaattorina Yhdysvaltain senaatissa vuodesta 2011 lähtien. Boozmanin senaattorikausi päättyy tammikuussa 2023.


title: John Boozman

text: Ennen valtakunnanpolitiikkaan lähtemistä Boozman työskenteli optometristina. Boozman valittiin Yhdysvaltain edustajainhuoneeseen täytevaaleissa vuonna 2001 eronneen Asa Hutchinsonin tilalle. Boozman työskenteli edustajainhuoneessa yhtäjaksoisesti vuoteen 2011, jolloin hänet valittiin senaattiin. Boozmanin ajamaa politiikkaa on kuvailtu konservatiiviseksi: Boozman on vastustanut aselakien kiristyksiä, rikollisten armahduksia ja kansalaisuuden myöntämistä laittomasti maassa oleskeleville.


title: Józef Chłopicki

text: Józef Chłopicki (Grzegorz Józef Chłopicki de Necznia, 14. maaliskuuta 1771 Kapustyń – 30. syyskuuta 1854 Krakova) oli Puolan kansannousun johtaja sekä maan diktaattori vuodenvaihteessa 1830–1831.


title: Józef Chłopicki

text: Chłopicki osallistui nuorena upseerina vuonna 1794 Kościuszkon kapinaan ja joutui sen jälkeen maanpakoon. Hän palasi Venäjän miehittämään maahan vuonna 1814, jolloin hän sai kenraalin arvon Venäjän armeijassa. Tämä vaihe päättyi kuitenkin virasta eroamiseen vuonna 1818.


title: Józef Chłopicki

text: Marraskuussa 1830 syttyneen marraskuun kansannousun alkuperäinen tavoite oli murhata Venäjän suuriruhtinas Konstantin Pavlovitš Romanov. Kun se epäonnistui, kapinalliset valtasivat Chłopickin johtamina 29. marraskuuta Varsovan varuskunnan asevaraston. Koko Varsova oli pian kapinallisten hallussa ja suuriruhtinas pakeni sieltä. Chłopicki julistautui 5. joulukuuta Puolan diktaattoriksi. Tämä oli väliaikaiseksi tarkoitettu päätös, ja 25. tammikuuta 1831 Puolan parlamentti sejm nimitti Adam Czartoryskin johtaman Puolan hallituksen ja Chłopicki luopui diktaattorin asemastaan.


title: Józef Chłopicki

text: Kapina Venäjää vastaan kuitenkin jatkui. Chłopicki taisteli 19. helmikuuta Wawerin taistelussa. Hänet nimitettiin 22. helmikuuta 1831 kapinallisten joukkojen komentajaksi. Kolme päivää myöhemmin hän johti Olszynka Grochowskan taistelua, jonka aikana hänet loukkaantui vakavasti ja joutui luopumaan komentajuudesta. Lokakuuhun 1831 mennessä kapina oli kukistettu.


title: Vjatšeslav

text: Vjatšeslav on venäläinen etunimi, joka esiintyy muissakin slaavilaisissa kielissä vähän eri muodoissa, valkovenäjässä "Vjatšaslau". Sen nimisiä ovat muun muassa:


title: Sílvia Alberto

text: Sílvia Alberto (s. 18. toukokuuta 1981) on portugalilainen televisiojuontaja ja näyttelijä. Hän työskentelee RTP:n televisioverkolle. Alberto juonsi vuoden 2018 Eurovision laulukilpailun yhdessä Catarina Furtadon, Daniela Ruahin ja Filomena Cautelan kanssa.


title: Daniela Ruah

text: Daniela Sofia Korn Ruah (s. 2. joulukuuta 1983) on portugalilais-yhdysvaltalainen näyttelijä. Hänet tunnetaan parhaiten Kensi Blyen roolista rikosdraamasarjassa. Ruah juonsi vuoden 2018 Eurovision laulukilpailun yhdessä Sílvia Alberton, Catarina Furtadon ja Filomena Cautelan kanssa.


title: Filomena Cautela

text: Filomena José Dias Fernandes Cautela (s. 16. joulukuuta 1984) on portugalilainen televisiojuontaja ja näyttelijä. Cautela juonsi vuoden 2018 Eurovision laulukilpailun yhdessä Catarina Furtadon, Daniela Ruahin ja Sílvia Alberton kanssa.


title: Keftriaksoni

text: Keftriaksoni CHNOS, CAS-numero 73384-59-5 on 3. polven kefalosporiineihin kuuluva antibiootti, jonka moolimassa on 554,58 g/mol. Keftriaksonilla hoidetaan monia vaikeita bakteeritulehduksia, kuten keuhkokuumetta, verenmyrkytystä, komplisoituneita virtsatieinfektioita ja aivokalvontulehdusta. Keftriaksonia voidaan antaa suonensisäisesti tai pistämällä lihakseen.


title: Black Up

text: Black Up on yhdysvaltalaisen kokeellista hip hop -musiikkia tuottavan duo Shabazz Palacesin esikoisalbumi, jonka julkaisi Sub Pop 28. heinäkuuta 2011. Albumilta ei julkaistu singlejä, mutta yhtye julkaisi lyhytelokuvan.


title: USS Jallao (SS-368)

text: USS Jallao (runkonumero SS-368) oli Yhdysvaltain laivaston vuonna 1944 vesillelaskettu Balao-luokan sukellusvene.


title: USS Jallao (SS-368)

text:
Alus tilattiin Manitowoc Shipbuilding Companyltä Manitowocista Wisconsinista, missä köli laskettiin 29. syyskuuta 1943. Alus laskettiin vesille 12. maaliskuuta 1944 ja otettiin palvelukseen 8. heinäkuuta.
Alus oli heinäkuussa 1944 koulutettavana, kunnes se lähti 26. heinäkuuta Manitowocista Chicagoon. Chicagossa alus siirrettiin kelluvalle telakalle Mississipistä New Orleansiin siirtoa varten. Alus saapui 6. elokuuta New Orleansiin, mistä se jatkoi Panaman kanavan läpi Tyynellevaltamerelle. Alus saapui 22. syyskuuta Pearl Harboriin.


title: USS Jallao (SS-368)

text:
Alus lähti 9. lokakuuta ensimmäiselle partiomatkalleen yhdessä "USS Pintadon" ja "USS Atulen" kanssa. Ryhmä matkasi ensin Luzonin salmeen ja lokakuun lopulla Leytenlahden taistelun aikana alukset olivat tiedustelijoina Filippiinien ja Japanin välillä.
Alus poistettiin palveluksesta 26. kesäkuuta 1974 ja myytiin Espanjalle.


title: USS Jallao (SS-368)

text: Espanjan laivasto otti aluksen palvelukseen vastaanotto päivänä nimellä "Narcíso Monturiol" (S35). Alus poistettiin palveluksesta 12. joulukuuta 1984 ja upotettiin Cartagenan edustalle seuraavana vuonna.


title: Ekblom

text: Ekblom on ruotsinkielinen sukunimi, joka on muun muassa seuraavilla henkilöillä:


title: Dark Matters

text: Dark Matters on The Rasmuksen yhdeksäs albumi, joka julkaistiin 22. syyskuuta 2017.


title: Saint Andrew

text: Saint Andrew voi tarkoittaa ainakin seuraavia asioita: